
TO 

THE TOILING FATHEE8 AND MOTHERS 

OP 

MY NATIVE LAND, 
THIS SIMPLE TALE 

IS BESPEOTFULLY 

DEDICATED. 



PREFACE. 



Exactly two years ago, my little work entitled " The 
Curse o' Eilwuddie," first saw the light. Beyond my 
most sanguine expectations, that simple story received 
a hearty welcome from the lovers of Scottish poetry. 
Stimulated in no small measure by such encouragement, 
I have been induced, once more, to court the favour of 
Scotia's doric muse. The result I now lay before my 
friends and the public, in a new tale of similar char- 
acter. Like my former production, it does not pretend 
to anything transcendingly grand as a poem, so that 
there is little danger of my incurring the odium of fol- 
lowing in the wake of what is termed the "spasmodic,*' 
or " star-dust '* school of poets. Critics complain — and, 
perhaps, not unjustly — that poetry, in our day, has be- 
come too etherealised; that so eager are the poets of 
our age to transcend the grand old masters of the past, 
that they have absolutely gone beyond nature ; that 
instead of the plump and rosy muse of Shakespeare and 
Bums, they seek the inspiration of some shadowy abstrac- 
tion, bom of moonlight and madness. In these cir- 
cumstances, I trust I shall be excused for having taken 
the extremely opposite course; so much so, as perhaps 
to incur the blame of bein^ ^\iet«X \jc> ^ ^w5!i^». "^^^^^'^ 

will be some gratificatiou to think, that I have won the 
favour of such grumblers by my efforts to lead them 
back once more to the rude simplicity of nature. I 
trust, therefore, that no one will frown on this my 
humble attempt to raise an altar — albeit of unhewn 
stones — to the genius of Scottish song. And though 
my name and memory be forgotten, like those of many 
far more worthy of being remembered, I fondly trust 
my rude verses may yet find a place among the runic 
rhymes, metrical tales, and quaint old ballads that have 
come down to us through the lapse of centuries ; relics 
alike time-hallowed with the cromlechs and sacred circles 
of our Druidical forefathers. But the main end I have 
in view, is to introduce the music of poetry into the 
homes of working men, and to eliminate its latent fires 
from the common concerns of every-day life. It is, 
therefore, no small gratification to me to think that my 
little book will find a hearty welcome in homes where 
the great masters of song are seldom read, &r less 
appreciated; and in this way it shall perhaps be the 
means of awakening in many souls a thirst for works of a 
sublimer character. I need scarcely add that I have an 
ulterior end in view — namely, to add my little mite 
of influence in disseminating the truths of Temper- 
ance among the working men and women of my native 
land. 

Glasgow, Nov. 15, 1861. 

WILLIE WAUGH. 



O' AuLD KiLwuDDiE, in my rustic lays 
Erst hae I song; nor only sung her praise, — 
I tuned my doric harp to sing her blame — 
Her waefti* curse — ^the curse o* mony a hame I 
Fain wad I sing, Kilwuddie, o' thy charms — 
Thy shelterin' hills, green dales, an' uplan* &nxui, 
Whaur, like a king, I spent my early days 
Herdin' the kye amang thy flowery braes. 

Thy dark flr woods an' wavin' plantains green, 
Grey lichened rocks an' bums that row between, 
Thy windin' Aven, an' Polmillon's stream. 
Shall live for aye in memory's pictured dream ! 
Still &ncy wanders to the fSedry bum 
Whaur steal the waters frae their rocky nm — 
Whaur clusterin' hazels couthiely o'erspread 
Their leafy arms to shield the bumie's bed: 

Whaur, when a laddie, frae the steerin' toon — 
When thrifty mither stript me o' my shoon — 
I used to wan'er lanely by mysel' 
To seek the fairies in theix «yV7«aA^ — 
2 



10 WILLIE WAUGH, 

To wade the burn, whase limpid waters, cool. 
Made a clear mirror o' the rock-bound pool ; 
There, wi' my breeks row'd up aboon my knees, 
I stood between what seemed twa worl's o' trees. 

Doon through the liquid glass, could see for miles 
Blue leagues o' sky, trees, hedges, slaps, an' stiles ; 
Through, 'mang the quiverin' leaves, delighted saw 
The simmer clouds that shone like hills o' snaw. 
To Nature's harmonies ilk sense attuned, 
Wi' Poesy, e'en then, my heart communed — 
E'en then her magic spell my heart subdued — 
E'en then my greatest bliss was solitude. 

Methinks I hear afar the soughin' din' 

Upon the breath o' evenin' sweetly borne. 

From Kypa's flood, hoarse, breakin* owre the lin, 

Blent wi' the rustle o' the wavin' com. 

The cuckoo's mellow sang still laves mine ear ; 

Anon, I hear the curlew's wailin' cry ; 

Still craiks yon viewless bird amang the bear ; 

How sad the wail o' plovers sailin' by! 

At gloamin' fa*, what sounds familiar come — 

The collie's bark, the wild bee's drowsy hum. 

The bleat o' lambs, the low o' hameward kye. 

Their swingin' udders laden heavily. 

Hark, on the wing, the muirfowl's distant whirr f 

Alternate wi' the paitrick's ** chick, chick, chur," 

The vesper sang o' Robin, saft an' sweet, 

The muir-snipe's upward chirp on' ^ooTc^«t^\Afiai»* 



OR THE ANGEL o' HAME. 11 

A' nature sinks in dreamy saft repose, 

The western skies their crimson curtains close, 

The milk-maid leans her dimpled rosy cheek 

On hawkie's side, amaist as safi; an' sleek; 

The while she strones into the frothy pail 

The creamy nectar o' tiie clover vale, 

To some love-lilt her souple han's keep time. 

Her breath the while mair sweet than blossomed tliyme^ 

Sic are the themes I lo'e, sic wad I sing, 
But duty bids me strike anither string. 
The muse o' Caledonia, stem an' true, 
Wi' dowie Yarrow wreathes her noble broo ; 
The tear unbidden fills her dark blue ee ; 
Her thistle tap hangs drooping mournfully ; 
The bonnie tresses o' her gowden hair, 
Dishevelled, hang adoon her shouthers fair! 

She mourns wi' me the fiery spate that droons 
The populations o' her thrivin' toons ; 
I^or toons aiane, but clachan, cot, an' farm 
-Groan 'neath the wecht o' Alcohol's strong arm. 
O curst Intemp'rance ! bane o' ilka Ian' J 
Scotland, the foremost, tak's thee by the han' — 
Her workin'-men mistak' thee for a frien', 
Nor tent the deadly foe that lurks mnseen. 

Thou bluidy wolf within the family fauld ! 

That worries man and wife frae hoose an' haul J ; 

Even helpless innocence ye dinna spare. 

Their honme lambs frae Bpawi \.o «^wdi ^s^ \ft»x. 

Mair tears are shed than wad mak' up the rills 
That leap in sparklin* crystal doon oor hills; 
Mair hopes are dashed in lovin' hearts an' kind 
Than leaves o' antunm scattered by the wind. 

In vain the wail o* hapless wives an' weans, 

Wi' firmer grip the victims hug their chains. 

Great God aboon I wha rul*st this beauteous world, 

When from his high place shall Strong Drink be hurled? 

When shall the reign o' vile Intemperance en* ? 

An' wisdom guide the steps o' workin' men ? 

When shall the mighty arm o' Christ, thy Son, 

Smite the usurper o' his richtfii' throne ? 

When shall the sons o' labour learn to trace 

Thy love reflected in fair Nature's face, 

Braid written on Creation's ample page 

In glowin' characters frae age to age ! 

If- 

Nor the Great Ruler should we thank the less 

For a' the countless blessings we possess — 

Especially, for the onslaughts we hae made 

Upon the foe in this oor great crusade. 

I've seen the time when frae ilk ither door 

Brak on the ear the bachanalian roar; 

E'en on the Sabbath ! — day o' blissfa' rest ! — 

Full bleezed those hells unhallowed an' unblest, 

When, 'stead o' voice o' psalms or breath o' prayer, 

Wild oaths an' curses stained the Sabbath air. 

Noo, warkmen bless the day that brings them quiet. 
An' bless the law that B^epl «vc ^(ieiife^ q> icvqV, 



)B THE ANGEL o' HAME. 13 

Frae Scotia's sacred day, for gold an' a, 
E'en drunkards bless the gold M'Kenzie Law I 
Some tell us that sic scenes are yet repeated — 
That queen an' magistrates alike are cheated 
By smugglin' loons, wha keep the snug shebeen 
Despite the glance o' gleg policemen's een ; 
But to sic jawholes filth alane can flow — 
They only tempt the lowest o' the low ; 
The hale kith o' the trade's noo voted evil, 
An* publicans, co-warkers wi' the deevil. 

When Saturday's half holiday comes roun', 

Sair toilin' men their wits mair seldom droon 

In barley bree, real pleasure to obtain, 

But aff like lichtnin' wi' the boat or train • 

To bosky glen, blue loch, or rural grot, 

To climb the breezy mountain wi' the goat — 

While thus he roams, he gathers, like the bee. 

Treasures o' health frae mountain, mead, an' lea. * 

In winter, when the nichts grow dark an' lang. 
An' leisure moments heavy on us hang, 
Then, in their season, come the "social teas," 
The Union concerts, an' the "gran' soirees," 
Then come the stars o' music doon frae Lunnon, 
Wha's very names upon the bills are stunnin'. 
Upon the ear o' nicht ring sic encores. 
The publicans are fain to steek their doors ! 

Eneuch we canna thank the institution 
That put sic worthy schemes ia eifecu\LQ^\ — 

But, hark ! the Muse indignantly exclaims, 
" Could ye forbear to chronicle sic names 
As Mehin, Lang, M*Gavin, Tamas Steel, 
An' cock o' a' the roost, great Neil M*Neill ? 
Forbye sic magnates o' the Temperance movement, 
Men sae devoted to the warld's improvement. 
As Miller, Guthrie, Walla<5e, Willie Amot?" — 
But to mak' free wi' cleric names, I daor not, 

** Auld Reekie," famous against bills permissive, 
Bauld Mitchell on his northern raid aggressive. 
Nor hindmost strong drink's prestige to destroy, 
Wi' his famed " G«neralship>" great Geordie Roy ! ^ 
Besides that lang-ranged Gorbalonian gun, 
Auld fail-me-never, Peter Ferguson ! 
A thousan' mair, as famous, I could tell, 
No' e'en forgettin' Rookfbrdf — an' mysel'^ 

Amang oorsel's we disagree, nae doot t 

An' think it fiin to put ilk ither oot 

Oor unions, leagues, an* district committees ; 

But whaur's the family that aye agrees 

In a' its members ? but, like weel-bred weans, 

We pelt wi' dirt, instead o* clourin' stanes, 

Frae this, they say, the cause but little suffers, 
The candle bums the brichter for the snuffers ; 
But when frien's fa' pell-mell on ane anither. 
The danger is, they snuff 't oot a' thegither; 

• Author of " Generalship," a tale. 

f Author of '* The Drunkard's Kaggit Wean." 

'Mang mortals here, its hard to fin' perfection, 

But we should aim at least in that direction ! 

But, Alcohol ! we put thee to defiance, 

Since Temperance forms a branch o' social science. 

See, yonder worthy patriotic band ! 

Whase names embrace the noblest in the land, 

Discussin' schemes to meet oor country's need, 

Wi' veteran Harry Brougham at their head! 

On the same platform peer an' peasant meet — 
In social progress, class wi' class compete ; 
Noo sterlin' worth o'erleaps the wa' o' caste, 
The days o' noble birth an' bluid are past : 
Praise God ! mankin' shall yet bask in the ray. 
An' that ere lang, o' the millennial day; 
Then join wi' oor endeavours, man an' woman. 
To usher in the glorious guid time comin' ! 




:e^j^lrj} I. 



Snug in a wee thack biggin*, a' his lane, 
Screened frae the simmer's heat an* winter's rain, 
Wi' twa big trees o' bonnie siller saugh, 
In single bliss, for years, leev'd Willie Waugh ; 
Aye, bliss indeed 1 for marriage was his ruin, 
Frae whilk event he dated his undoin'. 

The auld folk dee'd, an' left oor hero laird 
O' a' they had — hoose, plenishin', an' yard, 
Forbye, a ten-poun' note they'd hoarded lang — 
Owre lang, indeed 1 for feint o' it wad gang. 
But lairds, ilk bodie kens, are jist like mice, 
Some big, some wee, some get a dainty slice 
O' Fortune's mickle cheese, some maist the hale o't. 
While ithers, like mysel*, get ne'er a smell o't. 
Blin' Jaud ! for a' a bodie's best endeavonrs, 
Wi' partial han' she distributes her favours ! 

But though Will wasna rich, he was contentit, 
An' for ilk mercy thank'd the Lord wha sent it ; 
Nor idler he, a thriftie life he led, 
A sarken weaver Willie had been \)ite^\ 

Nae wark to him cam' wrang, ham, hemp, or druggit, 
Plaidin' or duffell, he could thump an' rug at, 
An' when the coarser kin's o' wark grew slack, 
He gat his loom new muntit in a crack. 
Hung on a lichter lay, syne in he clapit 
A gingham, or a fifteen hun'er lappet. 

Ne'er wore his broo the wing o' corbie care 
(Unless 'twere after a Kilwuddie flair). 
Though it was packit fa' o' ilka lear. 
At early mom, mid-day, or sober nicht, 
Books, flowers, and fossils, were his chief delicht • 
ffis yard gart a' the neebors roun' him rail ; 
Instead o' savoy stocks an' curly kail. 
Parsnips and parsley, siboes, leeks, and lettuce. 
Except a raw or twa o' early tatties. 
He crammed it fa' o' weeds and feckless flowers, 
Mang whilk the bodie powtert whiles for hours ; 
Jist even-doon trash, that wi' their pouthery seeds 
Fill'd a' the com fields roun' wi' useless weeds. 

Will ca'd them herbs, farbye, sic crabbit names 

He gat in books — books fitter for the flames. 

Ilk plant, he said, possessed some soyereign power, 

Whilk, to preserve, he laid up 'mang the stour ; 

In sheafs and bunches frae the roof they hang. 

Nests for the spiders a' the winter lang. 

But neebors, though their bairns were ne'er sae ill^ 

The feint a ane o' them would risk his skill. 

He ranged the glens an' meadows whaur they grew, 

Tbocbt nocbt o' gaun sax miles for something new. 

An' then, sick names ! to simple folks like us — 

The butter-cup was a Eanunculus ! 

That worthless weed ane meets ilk kintra road on,. 

The dentylion, was a Leontodon i 

The wee red gowan on the simmer lee, 

Whilk auld Geo. Chaucer ca'd the young day's .e'e, 

Willie, wi' earnest look, glib-tongued, wad tell us^ 

Its real scientific name was Bellows ! * 

The yellow luckengowan was Globosus t 

The Deevil's-bit, a kin' o' Scabiosus I 

The bonnie blaw-wart, Scotlan's swe^t blue-bell, 

Was a Campanula, if richt I spell; 

The nicks aroun' the rose leaf, were Seratures ! 

Snail-cups, the exuvae o' Moluscus creatures ! 

'Twad ta'en Auld Ossian's bard himsel' to soun' them ; 

Folk won'ert boo the deil his tongue gat roun' them! 

Nor was it a'thegether admiration 
O' them for their medicinal reputation ; 
Willie possessed that heavenly inborn power 
That worships beauty even in a flower 1 
That magic influence, the wizard charm 
Auld Nature works in blended hue an' form^ 
Stirred Willie's spirit to its doonmost deeps ; 
Nor could the worshipper o' Mammon heaps 
To his heart-idol be mair fondly wedded, 
'For in his very nature 'twas embedded. 

An' though nae graduate o' Alma Mater, 
O' ilka **ology" he had a smatter — 

Bead ilka book that cam' into his han's, 

The whilk he brocht hame £rae the aold book-stan's : 

He had as mony maist as fill a cart, 

Forbye auld ballads whilk he had by heart ; 

Nor kent the "ologies," but a' the "isms," 

Whilk, said he, are like spectacles an' prisms. 

Invented by their authors to mak' clear 

What, itherwise, wad be but dark an' drear — 

Specs sae adapted to the moral sicht. 

That what was dark an' dim as error's nicht, 

Shines wi' the radiance o' an' April sun — 

At leasty as lang's the spectacles are on ! 

When farmers gathered frae their Ian' the stanes, 
To men' the roads, build dykes, an' put. in drains, 
Willie, as if to show his disregard. 
Littered wi' stanes ilk neuk o' his bit yard. 
I've kent him spen' a simmer's afternoon 
Collectin' stanes frae glens an' corries roun' — 
Frae rock an' quarry, bum, an' limey lea, 
Cam' wi' his pouches laden like a bee ; 
An', t'weel, some o' them had an unco shape, 
Ane like a fish wi' thrawin' mou' did gape. 
Some like sea-welks, ithers no unlike mussels. 
But shape, or nae shape, Willie ca'd them fossils ; 
He ne'er wad condescend to ca' them stanes. 
But minerals, or else "rare specimens." 

Great dauds o' blaze I've seen him split to sclafiers. 
Some thick, some thin, some limp as ony waifers, 

On whilk — as on auld coins, by wear defaced — 
The forms o* vegetable life he traced ! 
He brocht a wheen ance frae ayont the Meams, 
Like breckan leaves, but Willie ca*d them ferns ! 

Auld fossil roots he had as grit's his body, 

That micht hae ser'd auld Vulcan for a study ; 

Some queer pock-pitted anes he ca'd Stigmaria, 

Ithers like rig-an'-fdr were Sigilaria ; 

The rocks, he said, were Nature's written book, 

Aulder, by far, than was the Pentateuch — 

Aulder, by hoary ages, many millions — 

That micht be multiplied to even trillions. 

Creations -that existed when was nocht o' 

The warks o* Jnan, ere man was even thocht o'. 
/ 

Nor fossils had he only, dauds o' whinstane — 
Kebbocks o' freestane micht hae made a grunstane, 
Braid skipin' stanes as big an' roun's his bannet, 
Big knoits o' chuckies, causeystanes o' granite, 
Wi' bit& an' chips o' ilka kin' o' coal, 
Baw'd on the brace, or on the window-sole, 
Gathered roun' pit-heads whaur he used to hunt them, 
Yet wad hae starved o' cauld or he'd hae brunt them. 

He kent the history o' Mither Earth, 

Up frae the very moment o' her birth. 

When her volcanoes spread oot fire an' flame, 

An' dreadfu' earthquakes rumelled through her wame. 

That to get vent, raised up in solid shape 

Mountains an' hills frao ck^m^ \Scx<d.\k ^^ ^^^^ 

Hoo, for lang ages, had existed kye, 
Ere there were farmers' wives to draw them dry — 
Horses an' carts, ere there were drauchts to draw — 
Waved crops o' hay, ere there were scythes to maw — 
Estates an' farms, ere there were hinds to toil, 
Or graspin' lairds to fatten on the spoil — 
Kingdoms unclaimed, ere there were yeomen goid^ 
Or tyrannisin' kings to shed their bluid- 

But, hech, sirsi 'bout the universal Flood 
"Will was a sceptic, whilk boded nae guid ! 
In vain he argued, neebors to convince. 
The hale world couldna' be immersed at ance; 
The Scripture deluge, thocht to be sae greats 
Was, at the maist, an extraor'nar' spate i 

"Nae doot," quo Will, ** When men, beyond a' measure, 

Had broke Heaven's law, some mark o' deep displeasore 

Upon the sinfu' race was sure to fa', 

An', like eneuch, a flood swept them awa'. 

But, then, the space by folk inhabited. 

Compared wi' earth, was unco limited; 

Belike, some portion o' the earth sank doon. 

An' swallowed up ilk clachan, cot, an' toon ; 

Or aiblins, some bit earthquake gie'd a wallop, 

Whilk sent the sea ashore wi' headlang gallop. 

Their wark accomplished, they retired as soon 
As they perceived there was nae mair to droon ; 
Sae, ye perceive," quo Will, "there was nae need 
The hale world should be plumpit o^wice th.e head." 

But a' his powers o' logic were in vain, 
A universal flood we'd hae or nane. 

An' syne, sie arguments -the chiel wad raise 

To prove to us, the sax creation days. 

Instead o' days, were periods o' time, 

The very thocht o' whilk was quite sublime ; 

Ages exceedin' far, he wadna won'er. 

In years Methuselah's life, by mony a hunner ! 

But in his glory, only could ye see him, 
Throned on his loom, describin' his museum ; 
His ae loom shop could boast a winnock wee, 
Whaur his canary sang fu' bonnilie; 
For years the lozens hadna gotten a dicht, 
Nae won'er they wad scarce let in the licht. 
The real cause o' whilk, Will ne'er could gather, 
Sae laid the wyte o't aye upon the weather. 

The wa's, a wee thoeht reekit, wema bare. 
But, like the bed-rooms o* oor modem fair, 
Wi' sheets o' gaudy paper pasted roun', 
<3-ay as the broidered skirt o' flowery June ; 
For ilka gem that decks oor Scottish hills — 
Spangles the lea or droops beside the rills, 
Hk form o' leaf, ilk flower that sweetly blaws, 
Lent their bricht hues to decorate his wa's. 

There micht, I grant, be want o' uniformity, . 
That to a modem taste micht seem enormity. 
But this at least, they wema ^«^^ o' ^^^V> 

But real flowers by mither Nature lent, 
Flung frae her liberal ban* owre mead an' glen, 
To cheer alike the hearts o* bairns an' men, 
Whilk to preserve Will mony hours had ware't. 
An' reckon'd them the treasures o* his heart. 

Forbye his flowers, his fossils, an' his clays. 

He had a lot o' curious auld nig-nayes. 

As heads o' peaseweeps, bats, an' bawkie's wings. 

The claws o' crabs, an' ither creepin' things. 

Horns o' a bison howkit frae a moss, 

Lang-buried nits, baith fusionless an' boss, 

Limpits an' labsters brocht frae foreign climes, 

A rusty gun o' Covenantin' times, 

A^horseman's pistol an' Ferrara sword, 

Baith wielded in the battles o' the Lord, 

The tane a ball through Clavers' mare had driven. 

The ither through a trooper's skull had cloven, 

When Claverhouse, the persecutin' dog, 

Fled frae the bluidy tulzie o' Drumclog. 

But it wad tak a towmont an' a day 

To chronicle ilk curiosity, 

But this ye'll see, that Willie was a genius, 

Frae whilk mishap, may Guid keep ilka ane o' us ! 

Will was nae great supporter o' the kirk — 
Theology to him was dark as mirk. 
The ministers, I've heard him afben tell, 
Preach'd what they didna understan' themsel, 
8ae £rm the bands o' orthodoxy lidd th<&m> 

^^ae "won*er, to the kirk, folk gaed but seldom. 
<3raun to the kirk, he said, like ither fashions, 
nattered ane's pride, an' gratified sic passions 
^s love o' admiration an* fine claes ; 
Ijike butterflees, unseen on rainy days, 
The bits o' lassies gaed to sport their braws. 
An' glower at ither through their bits o' gauze. 

Some gaed, forsooth, because it was respectable, 
Zthers to see the mountains o' Delectable; 
Within kirk wa*s religion was thocht less on. 
Especially, if ane had a braw new dress on; 
Some gaed an' swallowed a', be't sense or nonsense. 
While some, nae doot, gaed there to ease their conscience. 
By this ye'U see, though Willie was a genius. 
His views o' sacred things were quite hyronius. 

Millu in grinfe* 



But though a worshipper o' stocks and stanes. 
Will aye rever'd sic things as wives an' weans. 
Treated the flair sex aye wi' due respect. 
Even felt at times a pang for his neglect 
0' hymeneal joys an' lassies bonnie, 
Drap-ripe an' ready a' for matrimony. 

An' though at hame a perfect anchorite, 
In social joys he took supreme delight ; 
Whene'er he met auld cronies at the toun, 
Thocht nocht wi' them a hale nicht to sit doun, 
An' to regale them, spend his last half-croun ; 
Bouzing was then a universal passion, 
Teetotalism hadna come in fashion. 

Then, owre the bicker folk discussed the news. 
Farmers drave bargains, paid their stents an' dues, 
Coft com an' fodder, selt their woo an' cheese, 
Turnips, pataties, nowt, and skeps o' bees ; 
Wi' tailor Tam, a coat couldna be trystit 
Till owre the mutchkin stoup they first had spliced it ; 
Nor could ane sell to butcher Kab a soo, 
But owre the tim'er baith gat roarin' fou. 

Even elders owre the business o* the kirk 
Wad guzzlin' sit till past the hour o' mirk ; 
In short, ye wadna fin' a single body 
Wha thocht it wrang to get blin' fou wi' toddy ; 
Even wives an' lassies ca'd aboot the jorum, 
No' for the drink, but jist to hae't afore them. 
In doin' business, folk wad hardly trust ye 
Unless ye arled them wi' yill or whisky. 

An', Gude forgi'e me if the tale's untrue, 
'Twae said the veiy ministers gat fou ! 
In them, it was a kin' o' inspiration 
That cleared awa' the mists o' ordination, 
Sae kenilt up their zeal, and gied them nerve, 
Frae orthodoxy's path they couldna swerve. 

When drouthy customers get on their specs. 
It's queer to watch the diflferent effects 
Whisky produces in baith man an' woman — 
Whiles in the last a wee thocht unbecomin'; — 
In some, the tongue gets lowse — ^I've heard mysel' 
Some rattle like the clapper o' a bell ; 
Ithers, again, hae scarce a word to say ; 
Wi' fervour, some fa' on their knees and pray. 

Some owre their cups discuss theology, 

Ithers, mair scientific, try phrenology, 

An* show the situation o' ilk bump ; 

Ane swears he'll clear the table wi' a jump — 

Oot o' his way, loud skirlin', rin the lassies^ 

When irV a crash he lau's amaxig \ke ^kSi^^^^. 

Some less impressive, like a seasoned cask, 
Or brewer's kettle, sit a' nicbt an* mask. 
Their cargo in, they tummle owre asleep. 
Syne Ian' aneath the table in a heap. 
On Willie Waugh, guid whisky or strong toddy 
Sent a' his saul aglow thronghoot his body, 
Lichtit his een, and kenilt np ilk feature — 
In fact, it seem'd to change his very nature ; 
When sober, nane mair laithfii' was than he ; 
In drink, a very deil for mirth an' glee : 

On ilk ane present made a lang oration, 
Loudest his voice in sang an' recitation, 
Like ony fuil, amang the lassies daffin, 
Wi' his queer stories racked their ribs wi' lauchin, 
Danc'd wi' their mithers till they reek'd an' swat, 
Wad mak a kickba' o' his Sunday hat, 
Ca' for beefsteaks, an' then, instead o' eatin'. 
Lean back upon his chair an' fa' a greetin', 
- Till wearit oot, at length, wi' sheer exertion, 
Cam' sleep an' put an en' to his diversion. 

But short-lived are the joys o' mortals here. 
The whilk we aften buy a thocht owre dear; 
Auld Nature bauds her debtors like a vice, 
An' winna fake ae farden o' the price; 
They wha owre nicht rin doon Dame Folly's brae 
Pay double toll when they come back niest day. 

This truth experienced Will when momin' brak', 
His lips an* tongue wi' drouth jist like to crack; 

In bed be couldna lie, nor stan' nor sit; 
His bandaged broo wi* pain jist like to split ; 
His brain gann thumpin* like a smiddy hammer, 
Black taeds an' serpents crawlin' through ilk cham'er; 
Nor wad he pree kail, taties, tea, or drammock, 
For deil a ane wad lie upon his stammock. 

Then by-an*-by some crony wad come in. 
An' straucht to bother Willie wad begin-^ 
Draw &ae his pouch, half-hiddlins, a bit flask. 
His ain breath stinkin' like a whisky cask, 
Kaxt owre to Will, an* bid him tak a spell o't. 
But Willie couldna even bide the smell o't; 
Yestreen he could hae drank gills by the hunger, 
But noo, the very thocht o't gart him scunner. 

But a' his stammock sickness, an' his pyne, 
Were nocht to what he suffer'd in his min' ; 
A' he had said an' sang, in prose an' verse, 
The nicht afore, his frien' wad noo rehearse. 
Ilk freak o' madness, wi' sic gusto tell, 
Whilk added fiercer flames to Willie's hell — 
Till, jumpin' like a very fiend let loose. 
His frien' wad be obleeged to leave the hoose. 

Flowers, ferns, an' fossils, noo were a' negleckit, 
He felt himsel' self-curst, self-disrespeckit; 
His birdie's notes seemed sad and melancholy. 
Ilk object but remin't him o' his folly; 
A' things micht gang to wreck, he didna care. 

Till, on the very brink o' black despair, 

Then wad he vow, strong drink to taste nae mair. 

Thus, conscience somewhat lichtened o* her load, 
Willie, ance mair, wad tak' the uphill road; 
Flee till his loom, an* leather at the wark, 
Leavin' his bed ilk momin* wi* the lark. 
Bang gaed the lay imeeasin*, nor gaed owre,. 
Till Luna in the east began to glowr; 
But ilk occasion when to drink he fell, 
'Twas aye a week ere he cam* to himsel* ; 
Sae, no' to deave ye wi* descriptive din, ^ 

We's tak' oor breath, an* syne oor tale begin. 

MxIIu's ^xtnm. 



Ae momin' Willie's head was gowpin sair ; 

The nicht afore had been Kilwuddie feir, 

An' like the lave — ^I ken nae ither reason — 

Willie gat roarin' fou on the* occasion. 

When mid- day cam, nor meat nor drink he'd han'elt, 

His very wee peat fire he hadna kenilt, 

For life, an' its concerns, he didna care, 

Save but to get a wanght o' caller air, 

Sae, steeked his door, an' thrawed aboot the key 
Wi' trommlin' han' an' sad, mistrustfa' e'e. 
That day frae ilka soul, resolved to hide him — 
Cronies in drink, niest day he ne'er cou'd bide them, 
An' sae the better to gi'e them the slip, 
He owre the knowe, an' doon to Aven's lip, 
Cross'd at the ford, an' doon alang th^ stream. 
Haunts o' his youth, whaur mony a blissfu' dream 
An' reverie, his youthfa' fancy wove — 
Visions o' future happiness an' love. 

Sune frae the distance he could saftly hear 
Kype's fa'i?i' waters, soothin' to his ear — 
Lingered he by ilk bum an' shady wood, 
To hear the cadence o' the roarin' fl.ood, 

Till throngh an openin* in the leafy show 
Brak the white waters owre their rocky wa% 
Dashin' in foamy madness, sparklin* bricht. 
Into the boilin' caldron oot o* sicht, 
Springin' frae rock to rock wi' mony a sten. 
As if in haste to lea' the bonnie glen. 

At ilka turn, the murmnr o' the lin* 

Stirred up sweet memories his soul within, 

Till, wi' a firmer step, he reached the rill, 

The whilk he crossed jist whaur M*Culloch's mill 

Peeps frao a bosky neuk amang the rocks 

Beside the pool, that whirlin', boils an' bocks, 

Deckin' wi' dewy pearls the leddy fern. 

Ilk broomybush, sweetbreer, an' blaeberry bim. 

There, on a mossy knowe, Will laid him doun, 
Screened wi' the simmer leaves that danced aboon. 
Alike frae observation, sun an' win' ; 
The while he listened to the soughin din 
Borne upward frae the water an' the woods, 
Aboon him sail'd the snawy simmer cluds 
Lea'in' between them bonnie specks o' blue 
Like winnocks wide, to let the sunlicht through. 

Thus, like a mither wi' a dawtit wean. 

Kin' Nature did her best to soothe his pain, 

Nor only owre his spirit breathed her balm. 

Ilk neiTe an' fibre felt the gratefu' calm — 

Sang the wood minstrels mang the birken trees, 

Humm'd their sweet sangs the hameward laden bees 

Blew spicy odours frae the thymy steep — 
Nae won'er Willie gently fell asleep. 

Though Willie sleep'd, his min* was scarce at ease, 
Despite the meR)dy o' birds an' bees ; 
For though he left his folly far behin', 
His conscience yet reproved him for the sin ; 
E'en in his sleep, he felt her venomed dart, 
An' on the brae gied mony a fearfu' start ; 
An' there he dreamt a dream that heavy lay 
Upon his min^ for mony a weary day. 

He thocht a fossil-gatherin' he had gane 
Dwre hill an' dale, but could fa' in wi nane, 
Till ilka hoose an' tree gaed oot o' sicht, 
An' mirk an' lowerin' fell the cloud o' nicht, 
When borne upon the pinions o' the win' 
There cam' an eerie growl. "Will look'd behin', 
When, lo ! an awfa' shape cam' scourin' on ; 
Like lowin' coals, within their sockets shone 
Its fiery een, while like a furnace glowed 
Its flamin' throat, frae whilk in volumes row'd 
Far dartin' flames o' sulphureous hue, — 
Will to his feet, an' swift as lichtnin' flew. 

Meanwhile, the demon fast pursued behin'. 

An' sent his fearsome howl alang the win', 

Till Willie's very saul wi* fear did quake, 

His legs, that should hae ran, did nocht but shake ; 

His en' was come — a fearfu' en' nae doot I 

Wi' hair on en', an' face as white 's a clout. 

He gee'd bis head to note the comin' demons 
Bat saw instead the wale o' bonnie women, 
At wbilk the demon gi'ed a fearfd* wail, 
An* on oor hero fairly turned his tail. 

Will, in ae moment, clean forgat his fricht. 
An' noo in raptures o* supreme delicht 
Declar'd that heretofore bis ravished een 
Had never lichtit on sae fair a quean, — ^ * 
Never, he said, had beauty sae uncommon 
E*er been possessed by angel, far less woman f 
Wad she but suffer him, a humble swain. 
To be the meanest Servant in her train ?, ^ 

Mair Willie wad hae said, but as he gaz'd • 
On the fair vision, mair he grew amazed ; /» ' 
Meanwhile, his fit o' rapturous adoration 
Had changed to fell dismay and consternation. 
For jist as if the spirit o* the demon 
Had tane possession o* this pearl o* women, 
Gane was the licht o' her angelic naturcr 
While scowlin' hate hung black on ilka feature ; 
Willie ance mair sprang lichtly to his heels 
As if pursued by fifty thousan* deils ; 

Again the demon yell cam' up the breeze, 
Ance mair the currents o* his courage fireeze, — 
Owrcome at length, upon the bent he fa's. 
Drew near the demon wi' extended jaws I 
Jist then upon the ebon broo o' nicht 
A bonnie star shed doun its holy licht 

Brichter an' brichter, swift to earth deseendin', 
A thonsan' splendours in its pathway blendin'. 

Backward the demon flew in fall retreat, 
On "Willie's ear a voice fell saft an* sweet, — 
Twa flashin' wings leem'd through the murky air. 
An' lo t before him stood an' angel fair — 
Her look mair calm than simmer licht at even. 
Her blue een safber than the blue o' heaven. 
Her saul sae^owin' fu' o' love divine. 
Ilk feature o' her fece wi' licht did shine. 

** Stay, erring mortal I thou hast wander'd far 

Prom virtue'a shining path; from yonder star. 

To succour mee, at Heaven's behest, I come, 

To lead thy »irit to its blissful home — 

Thy soul to rfesdue from its demon foe. 

Who ftin would plunge it down to endless woe ! " 

Thus fladd, she sweetly took him by the han'. 

An' wi' her ither pointed to the dawn. 

Jisfc ^HBBf a voice like ony trumpet clear. 

In tones familiar fell upon his ear, 

Wi' whilk he wauken'd an' astonish'd sees, 

Laigh bendin' owre him, Mysie Merrilees i 

Noo, Mysie was a trig and strappin* quean 
As ever skelpit barefit on the green, 
Though yont her thretty, hadna tint her bloom, 
'Bout men an' marriage seldom fash'd her thoum. 
Auld cankert Age, wha plucks the blushin' roses 
Frae maidens' cheeks the while he shilps their noses — 
Leaves spitefu' crawtaes roun' their bonnie een, 
While, shot about, white hairs an' black are seen. 

Auld age, I'm blythe ^o say, had spared sweet Mysie, 

An' left her bloomin' fresh as ony daisy ; 

Yet, at her age, by some it is alloo'd. 

Women, like fruit, owre lang o' bein' pu'd. 

Tine a' their youthfti' sweetness an' grow sour, 

Flee to religion to effect a cure ; 

Yet, strange to tell ! an' ye may think it fimny. 

The only remedy is matrimony. 

Yet Mysie led a cheery single life. 
Was she to blame that she wasna a wife ? 
To rule a man, nae dout, is woman's mission. 
But men are no' jist gotten for the wishin' ; 
At kirk or market, nane gaed half sae braw, 
Her waist, like ony wasp's, as jimp an' sma' ; 

In ilk new fashion Mysie took the lead, 

For nane, like her, conld cast their tails abreed. 

Nae won'er yonnger lassies conldna bear her, 
But spat like taids whenever they cam* near her. 
Sic spitefa' lees they tell't abont the lassie, 
Hoo she was prood, ill-natured, vain, an' saucy ! 
Spent a* she won on dress, she was sae nice ! 
Nae won'er men wad hardly spier her price I 
Yet, ne'er a bit, she was a througawn worker. 
Could fork a stack wi' servan' man or daurker: 

The weary winter lang, sat at her wheel — 
Sic fanks o' yam cam' linkin' aff her reel ; 
Hale wabs o' drugget, blanketing or linen. 
Were aye the fruits o' Mysie' s winter spinnin', 
For.whilk she drew baith poun's an' shillin's mony. 
That made her independent aye o' ony. 

"Preserve us a' ! " — quo Mysie, wi' a smile 
Saft dimplin' owre her rosy cheeks the while — 
"Say, Willie dear! has onything gane wrang? 
I saw ye streekit as I cam' alang; 
I kent it was yersel' withoot a dout. 
But, ! yer face was like a very clout : 
My legs began to shake wi' very dread — 
For, dearsake, lad I I trow'd ye micht be dead. 

Y^ scarce yersel' yet I Losh, man ! dinna glowr 
As if I were some warlock, — ^fjre 1 gae owre ! 



88 WILLIE WAUGH, 

Jump to yer feet! Weel dune! noo tak* my arm, 
The dews o' nicht may dae ye mickle harm ; 
That ice-cauld han' bodes ye nae little skaith, 
A bed sae cauld's eneuch to be yer death ! 

An* noo, that ye're ance mair upon yer feet, 

I'se wad a groat ye haena tasted meat 

Since ye raise frae yer bed at early mom; 

No e'en a horse could leeve without his corn, 

Sae come yer wa's oot owre the knowe wi' me 

To my bit hoose, an* drink ae cup o' tea, 

Yer cumert han*s at my bit ingle beek, 

'Twill bring the glow o' health back to yer cheek." 

Will's tongue was busy framin' an' excuse. 
Yet in his heart could hardly weel refuse 
An' invitation thus sae cordial gi'en. 
Nor only wi' her lips, but wi' her een; 
He felt the force o' sympathy sincere, 
An' hardly could repress the gratefii' tear, 
Sae thaiJied her kindly, what less could he dae ? 
Syne couthiely they dan'ert owre the brae. 

**Nae thanks! " quo Mysie, " I but cam' by chance, 

Or rather, I was sent by Providence;" 

For still the fearfu' thocht ran in her head, 

That but for her oor wabster micht been dead. 

"But, what the sorrow ! Willie, brocht ye there? 

Ye'U hae been misbehavin' at the fair ? 

'Tweel, drink's a plague ! I red ye, Will, beware ! 

Or some day hence — to say't, Gude kens I'm laith — 
'Twill be yer ruin, or what's waur, yer death ! 

" I won'er afl what gars guid men o' sense, 

Sic as yersel', possessed o' lear an' mense. 

Sit doun an' guzzle till a* hours o' e'en, 

-Till wit, guid sense, an' reason, lea' them clean. 

They say a glass or twa o' yill or whisky 

Kenils the saul, an' mak's a body frisky, 

Mak's auld folk young, the young to feel mair youthy , 

Yet a' the while they drink, they grow mair drouthy. 

Till, by-and-by, ilk ane o' them gets fou', 

An* then their beastly ways wad staw a soo ! 

Believe me. Will, the drink that slakes not thirst 

Is in its nature deevilish an' accurst ! 

But here's the hoose, bricht lowes the ingle flame ; 
Yer welcome, Willie, to my humble hame, 
CSome bea an' rest ye frae the cauld nicht air. 
Set doun yer hat, draw in the muckle chair, 
Birsle yer taes, I'll hing the kettle on. 
Syne, in a crack, set doun baith cake an' scone. 
An' hae the tea weel maskit in a crack, — 
But say, what kin' o' kitchen will ye tak ? 
Cheese, eggs, or ham ? they're a' alike at han' " — 
" Whate'er ye like," quo Will, "but un'erstan'. 
Dear Mysie, lass, I mamma tarry here. 
Gossips, ye ken, wad think it rather queer. 

** Wha kens but even noo, some pauky een 
Are glowrin' at us through the window screen ! 

The glaikit jauds wad tell wi' kecklin' lauch, 

Hoo Mysie Merrilees an' Willie Waugh — 

Deil bum their tongues! — ^the rest I needna tell." 

(Let lauch wha win," thocht Mysie to hersel'. 

" Snu£f peats ! " quo Mysie, " let the bodies blether, 

A gossip's tongue, ye ken, is ill to tether ; 

They wha dae ill are aye the first to blame — 

A conscience clear, has nae cause to think shame ! " 

But, hark ! the kettle-lid begins to clatter. 
Syne Mysie rins to pour the scaddin' water 
Amang the fragrant leaves, wi' tricklin' din. 
While like the scent o' meadow hay new win, 
Volume on volume, steamin' odours rise 
Like incense frae a costly sacrifice ; 
But no' to let sic precious treasures waste 
Mysie claps on the lid wi' mickle haste, 
Syne, wi' a plug o' paper staps the spout 
To keep the virtue in, an' spunks keep oot. 

Meanwhile, the gratefu' skirl o' savoury ham 
Fa's on the ear, while pats o' groset jam — 
Scones, cakes, an' butter, heaped on coverin' clean. 
Like glamour, tak' possession o' his een; 
Forbye, a kebbock like a crescent moon 
Gart Willie's teeth wi' very water rin. 
Sae mony preparations whet his hunger 
To sic degree, he scarce could bide it langer. 

** Han' owre yer cup," quo Mysie, through the steam ;. 
"D'ye like it sweet? Will, saw ye e'er sic ream? 

Nane o' yer whey an' whitnin', tent ye lad ! 
But ream that lea's the ponrie wi' a dand, 
Binks to the very bottom o' yer cup, 
Syne, like a siller cloud, comes rowin' up ! '* 

But sic a glow cam' into Willie's face 
When Mysie nodded him to say the grace. 
Willie let on he didna' un'erstan' her — 
Look'd a' the worl' as if his wits did wan'er. 
The chiel had been sae used to pick his lane, 
His thanks the form o' ^ords had seldom ta'en. 

No that to Providence he was ungratefu', 
But that formalities to him were hatefh', 
Nae dout, at schuil, he learnt to repeat 
The grace before, as weel as after, meat 
Oot o' the question-book, forbye the creed. 
At saying whilk, 'boon a', he took the lead. 
Noo, when addressin' Heaven, he deemed it best 
The heart's desire in thocht should be express'd. 
But no to keep his hostess larger waitin'. 
Will stammer'd oot a word or twa a' sweatin'. 
An' gat at last the length to say " Amen! " 
Yet to himsel' vow'd ne'er to try't again. 

Save this bit incident, a wee thocht awkward, 
Experienc'd aft by folk that's blate an* backward, 
Mysie's tea hanlin' was a great success, 
An' Willie Waugh's eigoyment o't nae less; 
Will pree'd ilk eatable, while Mysie press'd. 
She couldna eat for tendin' o' her guest ; 
4 

Her aim, her only thocht, was to impart 
Love's kindred glow to Willie's canldrife heart. 

Oh that sly Cupid wad but sen' an arrow 
Tipt wi' love's pennon, to the very marrow ! 
Ah ! hapless Willie ! Willie Waugh, beware ! 
Lest Mysie's wiles thy guileless heart ensnare — 
Sic tea, sic ream, sic butter, an' sic bread, 
Micht gar a king in love fa' owre the head. 

Love's ** shafts flee thick ; " — but, ah ! my muse, tak' care 
Lest critics say yer stealin' scraps £rae Blair. 
Love's shafts flee thick, especially owre guid tea. 
! precious ** cup that cheers," what but for thee 
Wad mortals dae ? Hoo could they carry on 
Love's deadly game, whaur hearts are lost an' won ! 
Through thy sweet haze hoo mony sighs are wafted I 
While mony tender buds o' hope are grafted. 
Across thy stream, hoo mony tender glances 
Dart wi' the deadly aim o' venom'd lances I 

Kyte fou o' comfort, Willie wasna slow 

Wi' gallant speech his gratitude to show. 

But Mysie read his heart mair by his look 

Wi' her gleg een, as 'twere a prentit book ; 

But what convinc'd an' set her min' at ease 

Was something magic in the partin- isqueeze 

0' Willie's han', that dirl'd up her arm, 

Drivin' the red bluid frae her bosom warm 

Straucht to her cheeks, wi' bonnie crimson blush, 

While streams o* pleasure through her saul did gosh. 

Mjsie, puir thing, in her simplicity, 
Kent nocht o* magnetism, or electricity. 
Sie hichts o' science hae we noo attained. 
Even mysteries o' ihe heart can be explained ! 
** Fareweel," quo Mysie, wi' her sweetest smile, 
" It's like I winna seie ye for a while ? — 
Some ither day when ye fa' on the drink ? " 
" Aiblins," quo Willie, " sooner than ye think ! " 

An' sae they parted, after Mysie weel 
Had warned him to keep aff the Spunkie's fiel'. 
The Kelpie's-ford, the Carder's haunted yard. 
The rock whaur Sawnie Shaw on aith declar'd 
He gat a drive £rae mankind's clooty foe 
That sent him sprawlin' to the bum below — 
In short, to shun a' dangers an' mishaps, 
Nor miss his fit gaun owre the Aven staps. 

Will scom'd sic freets, an' took the road as bauld 
As ony muirlan' cowt o' four year auld. 
But gradually his step relaxed its spring, 
"His thochts were soarin' high on fency's wing 
To regions they had ne'er travers'd before. 
The fields o' Matrimonia to explore. 
It seem'd to him to be a pleasant sicht. 
For aft he smil'd, as through the cloud o' nicht 
He ploddin' took his lanely, darksome road. 
Until he reached, at length, his ain abode. 

There owre a fossil rung he nearly fell, 
Whilk quickly brocht the dreamer to himser, 

Opon'd his door, an' like a ghaist gaed ben. 
An stood ance mair npon his ain fire-en\ 
His ain firo-en' I alas ! withoot a fire; 
His bed no' made, an' tonsy as a byre. 
He tamed his thochtfd' e'e frae nenk to nenk. 
But ilka object wore an eerie look ; 
A doll, deserted hame, and oh, hoo canld! 
In ae short day the worl' seemed grown aold. 

He coist himsel' into the mnckle chair. 

Pondered an' thocht, syne thocht and pondered mair. 

"Lord, what is man?" quo Will, "or what is life? 

But, mair especially, man withoot a wife ? 

A hermit tethered to an Arctic isle. 

His hame an' heart unsunned by woman's smile ! 

Whaur were my wits ? what use to me my een. 

That woman's worth till noo were never seen? 

Women an' men were made for ane anither, 
When Nature made the tane she made the tither; 
Apart, they grow unwholesome an' unsweet — 
United, they are rounded, ripe, complete! 
A bachelor's life, they say, has less o' care, 
Mair {independent, has mair cash to spare ; 
The first he may be, but for cash, I dout it ; 
While, as for care, I ken owre weel about it. 

Owre lang, I feel, I've sojourned here my lane, 
Wi' nocht to look at but a flower or stane; 
But that reminds me o' my bit collection — 
Wad Mysie tak' them under her protection ? 

The deil a ane o' them I'd like to tine. 
If no for their ain sake, at least for mine 
She wadna hae the heart to fling them oot, 
Although a thrifty, sconrin' quean, nae doat. 

Bnt women, when a cleanin' fit comes owre them, 
Wi* ruthless han's aye harl a' afore them ; 
But they wha will to Cupar maun jist gang, 
I'll try my luck, an* that ere it be lang — 
Though 'tweel, the news will raise an unco clatter. 
An' keep for days the gossips in het water; 
But richt or wrang, my han' is fairly in 
The luckie bag o' life, come loss, come win! " 

Thus reaehin', as he thocht, a sage conclusion — 
Puir chiel! he didna see his deep delusion! — 
The Tiger's whalp had fairly tasted bluid, 
Noo he maun wallow in't, by a' that's guid I 

Noo, owre his brain saft sleep began to steal, 
Sae laid him doun; an' hap't his shouthers weel, 
But though he slept, lang doun he hadna lain 
Till blissfu' visions hovered owre his brain — 
Cam' Mysie, wi' her smile and pawky e'e, 
Lips wat wi' honey, breath like fragrant tea, 
While floatin' on the current o' his dream 
Cam' jaifi an' jelly, butter, scones, an' cream. 

Mysie, meanwhile, for twa hours, at the least, 
Ne'er closed an e'e ; alternate in her breast 

Reigned hope an* fear, but hope soon gained the day, 
An' owre her spirit shone wi' healin' ray, 
Cam' gentle slumber to her aid at last. 
While to the Ian' o' dreams her spirit passed. 

I've cither seen't in books, or heard folk tell — 

I like the thocht, an' half believe't mysel' — 

That kindred spirits, while their bodies sleep. 

The mortal barriers o' flesh owreleap; 

Flee myriads o' miles on pinions fleet. 

To spen' a blink in love's communion sweet. 

blissfu' thocht! nae lover should mak' licht o't; 

If true, oor lovin' pair sure had a nicht o't. 

But dreams, like ither pleasures, hae their drawbacks, 

When momin' comes, they melt like April snaw tracks 

Before the piercin' gaze o' stem reality, 

Their greatest want, the want o' rationality. 

Ance mair the gladsome e'e o* rnddy mom 
Shone lovingly on dewy grass an' com, 
Saw Mysie up, an' flingin' to her hens 
Moolins o' cake, an' ither odds an' en's, 
The denty crum's o' last nicht's supper left — 
For half, at least, o' Mysie's creed was thrift. 

Wow ! but the sun has gleg an' glowrin' een ! 

Were he, like kintra wives, to clashin' gi'en. 

What denty bits o' scandal could he tell 

'Bout lazy lie-abeds (aiblins, mysel'I). 

O' wives that lie a stochin' i* their beds 

Till their guidmen come hame, like hungry gleds, 

At nine o^clock, the parritch no hung on, 

Richt glad to get a rive o' cake or scone. 

They trintle aff again untae the wark. 

For eat or no eat, they maun dae their daurk. 

Still sadder sicht, big dochters by the score 
Till breakfest-time lie in their beds an' snore, 
While thrifty mithers rise an' snod the hoose, 
They hap their lazy sides and tak' their snooze. 
A doonricht shame ! but shame frae sic has fled. 
Na, some e'en sup their parritch i ' their bed I 

Yestreen beheld them flonncin' in their gauze, 
Noo, in their creeshie mutches liker craws I 

The sun through Willie's window tried to keek, 
But couldna for thick clouds o' swirlin* reek ; 
For Willie had been up amaist an hour, 
Eenilt his fire, an' soopit in the stour, 
Fiirt up his spools, whilk owre lang had lain toom. 
Hung on the parritch, syne lap on the loom ; 
Bang gaed the lay, while clatter- gaed the treddles. 
Till thread an' thrum were dancin' in the heddles. 

Willie, the while, like ony Untie sang, 
But yet, for a', the day seemed wondrous lang. 
At length, the shades o' eve began to fia', ' 
When Willie flang his shuttles to the wa', 
Put on a linen sark, had lain for weeks. 
His coat wi' swallow tails, an' Sunday breeks, 
'Boon a', his guid grey plaid o' hamely pimie, 
Syne startit on his matrimonial journey. 

The sun had left the worl' to care o' nicht. 
Fainter an' fainter grew the gloamin' licht, 
The crimson glow was deein' in the west, 
A' nature saftly sank to blissfu' rest, 
A' soun's were hushed, save on the distant hill. 
The bleat o' lambs, an' wail o' lapwing shrill, 
The bumie, singin' owre its pebbly bed 
Its hymn o' thanks for pearly blessings shed 
Frae mony a flowret bendin' owre the wav0. 
Whose tender roots the gratefii' waters lave^ 

While viewless risin* like a voiceless prayer, 
Their odorous breath perfome the fields o' air. 

On bush an* brake wee birds nae langer sing, 
But hap their yorlins wi' the downy wing*; 
The kye nae langer crap the grassy swaird, 
But routin' stan' at peat, stack-en', or yard, 
Langin' to yield the treasures o' the day, 
Gttthered on clover lea, an' gowan brae ; 
Nicht's dusky robe assumes a deeper hue, 
Belyive, the distant stars come glimmerin' through ; 
Syne like a new-washed face the siller moon 
Shines through the rack o' fleecy clouds aboon ; 
In short, jist sic a nicht as weel micht move 
The cauldest heart to harmony an' love. 

But 0* the charms o' nature Will saw nocht, 
His love affairs engrossed his every thocht, 
As slowly wendin' owre the Newton Brae, 
Arranged ilk honied word he meant to say, 
Stealin' through bye-roads an' forbidden slaps, 
He reached the Aven an' made for the staps. 
The whilk he crossed, an' reached the shady glen 
Jist as ]QiiM|iie bell was ringin' ten. 




Eype's "iMPJIvwiA' owre the rocky lin. 
Like mollp dller stBijp^ aneath the moon ; 
But a' sic i|ichlB an' soun's were thrown awa'. 
For feint an e^e or lug had Will ava ; 
He sat him dov beside the drinkin' spout. 
An' B(}kiBa0^itgQ3d.' sic quesUonB ^u\>, 

As — Wad she be in bed? Wad he be seen 
By ony curs'd intrader's pryin* een? 

When by the moonlicht glimmerin* through the tree« 
Approachin' him, a human form he sees ! 
Whether to rin, or hide, he couldna tell, 
Willie looked up, an* wha but May hersel' 
Drew near the well, wi* something in her han* 
That in the moonlicht seemed a drinkin' can. 

Will's senses clean gaed frae him; hoo to act, 
Or what to say, in vain his brain did rack; 
Hoo to begin wi' ane sae mim an' douce 
As Mysie Merrilees — ^ten times mair crouse, 
Mair heart-courageous Willie wad hae been 
Had she been some daft gawky o* fifteen; 
He micht hae gript her fast, an' gart her squeel, 
Syne pree'd her mou' to prove he was nae deil. 

Owre late, he saw he hadna time to hide, 
For Mysie's e'e had caught the pimie plaid. 
An' lang ere Willie's tongue fand words to speak 
Mysie sprang backwards wi' a smothered shriek. 
Willie jamp up, exclaimin', " Mysie, de 
I hardly thocht this nicht to meet thee j 
But noo that 'tis yoursel', I'm mair i 
I feared, by this, ye micht hae beien in bed."*? 

"An' though I had?" quo Mysie; "but, dear me! 
I've gotten a fricht, nor did I think to SM 
A bodjr sitiin' there sae late at e'eu; 

But, dear sake ! Willie, lad ! whaur ha*e ye been ? — 

But 'tweel sio questions ye may ask myseF, 

For whiles I tak a dauner to the well 

To fill my can, an' get a waucht o' air 

In simmer, when the nichts are lown an' fair. 

But, hark ! I hear a fit, sae I maun nn I 

Some gossip frae the clachan owre behin'." 

**Hoot no,*' quo Willie, "rather let us hide! 

See here ! I'll row ye in my pimie plaid." 

Frae pryin' een sae eager to be hidden, 
Mysie ne'er waited for a second biddin', 
Sae, cosily he hapt it roun' her breast. 
His ither arm firm claspit roun' her waist ; 
Wi' tremulous haste, his bosom fairly pantin', 
He gently bore her deeper in the plantin', 
There, breathless, waited till the fit gaed past. 
While to his beatin' heart he held her fast. 
"Its Hab!" quo Mysie, "Habbie o' the mill! 
But, guidsake ! hoo ye squeeze a body, Will I " 

Yet, a' the while, she didna shaw a trace 
0' sour displeasure, on her bonnie face, 
But look'd on him sae lovin'ly, an' smiled, 
Till Willie's rapture nearly drave him wild. 
Love lowed within his bosom like a coal. 
The whilk to hide he couldna langer thole ; 
In husky whisper fell upon her ear — 
"Sweet, darlin' Mysie! Mysie ever dear! 
I fain wad tell thee, noo that we're oorsel', 
Hoo weel I loe thee, mail than ton^*^ <^»sx\^\ 

Sae strong the tie that draws thee to my heart. 
On earth nae man nor mortal shall us part I 
To leeve my lane nae langer can I bide, 
Say, Mysie, dearest I wilt thou be my bride ? " 

Mysie made nae reply, in words, at least, 
J^ut aye she cuddled closer to his breast. 
Will understood the sign, in rapture kiss'd her 
Lips, cheeks, an' een, an' for an angel blest her ! 
An' wha could blame him at a time like this. 
To arle love's sweetest bargain wi' a kiss ? 

Fain, dearest reader, wad I tell ye mair. 
But canna — ^for, in fact, I wasna there ! 
I wish I had, jist for the curiosity, 
I wad hae risk'd their lastin' animosity. 
Ilk kiss an' cuddle I'd hae tane a note o', 
Normtpis'd o' their sweet converse ae ioto. 

This much I ken, it was proposed an' carried 
That on the comin' week they should be married. 
Nor only set the time an' place to marry. 
But doucely settled ilk preliminary ! 
The minister, the cries, the waddin' braws — 
In whilk they maun' conform to custom's laws — 
Set aff to Glasca toun some momin' early, 
Tho' Willie's purse it could afford but sparely. 

'Twas likewise planned that while they were awa' 
Her sister Meg, wha served wi' Bobin Law. 

A wealthy laird wha cam frae yont the. border, 
Should clean the hoose, an' set a' things in order. 
Thus, a' things settled, Willie saw her hame, 
But at what hour, to tell, I maist thii^ shame ! . 

Bed glowed the east; while chanticleer's shrill horn 
Wi* startlin' soun' proclaimed the dawn o* mom. 
Will's dawnin' future shone wi' promise glorious, 
Nae wooer wicht could hae been man: Tictorious. 

Noo, jist as Will and Mysie had foreseen, 
The clachan folks had hardly ope*d their een 
Till swift frae door to door the story gaed, . 
Hoo Mysie Merrilees, the douce auld maid, 
Had, wi' some fallow mair than ance been seen 
A courtin' ; while the nicht afore yestreen 
By somebody's gleg een he had been traced 
To Mysie's door, whilk had been closed in haste 
As soon as he gat in, wi' her nae dont 
Had spent the nicht, for nane saw him come oot ; 
Ane, jist for fan, had through the window keekit. 
When in her face the window broad was steekit. 
Was this the upshot o' her pridefu' airs ? 
Attendin' kirks, an* rinnin* doun the fairs ? 
Wi' face tis lang! but murder winna hide ! 
They're sure to fa' wha hae sae mickle pride ! 
They ne'er could see hoo she could gang sae braw ; 
It wasna.her ain wark that paid for't a'. 

Ah! lassies, ye should thankfd' be always 
Ye werena bom in sic degenerate days ; 
Dark days o' sessions, an' o cuttie stools, 
When lads an' lassies made themsel's sic fails — 

The days o' stumpit coats an' lingle tails, 
That e'en to think o' noo ilk lassie quails. 

Changes for gnid hae cam owre baith the genders. 
For noo the fair sex are their ain defenders ; 
Nae need for monntit knichts an' chivalry, 
Wi' battle shock an' bluidy rivahy ! 
Ilk lassie noo can wield a deadlier lance — 
Her e'e, that can transfix us wi' a glance — 
While like a fort she's barricaded roun' 
Wi' hoops o' steel, or aim, aneath her goun ; 
A whalebane hauberk claspit roun' her middle, 
The whilk she screws up ticht as ony fiddle. 
Thus hooped an' claspit firm at ilka point. 
The darts o' slander canna fin' a joint 
Nor flaw in a' her mail, sae weel protected, 
That human Jfrailty isna even suspected, 
Nae mair on us puir men they put rehance. 
Strong in their hoops, they set us at defiance. 

Sae weel their tongues did wag, sae gleg to hear. 
Ilk gossip poured it in her neibor's ear. 
Within a crack it reached Kilwuddie toun. 
Syne on its travels gaed the kintra roua'. 
Like simmer fields lang wanjbin' nichtly dews, 
For weeks they had been quite bereft o' news ; 
No e'en an idle wife could raise a clash, 
Wi' whilk some puir unfortunate to lash ; 
They tried their han', but failed, wi' Mary Dodson, 
Sae Mysie's fa' was reckoned quite a godsen'. 

Mysie ne'er fashed her head for a' their din. 
Her owreword aye was, "Let them lauch wha win;" 
But when on Sabbath day they heard the cries. 
The folk were clean dumfounert wi' surprise. 
Thrice in ae day were Will an* May proclaimed^ 
Ilk gossip's wrath was ten times mair inflamed. 
What richt had they to keep the thing sae quate ? 
Nae dout, they werena young I an* aiblins blate I 
E'en in the very kirk folk whispered ither — 
**The hizzie's auld eneuch to be his mitherl" 
Jist perfect spite, for that was a' a lee, 
Their ages wema jist sae far aglee. 

On Monday mom, 'mid juvenile huzzas, 
Oor happy pair set aff to buy the braws; 
They took the coach, for yet the railway train 
Existed but in Rabie Ste'enson's brain. 
Smilin', they sat fu' cozy side by side, 
For ne'er were happier bridegroom an' bride. 
Owre hill an' dale the coach gaed screevin' fast. 
Will noddin' gaiJy to ilk ane they passed, 
His nod, his look, alike appeared to say, 
" Behold in me a bridegroom blest this day. 
While here beside me sits the bonnie she. 
My bride elect, an' wife wha is to be ! " 

The momin' star his watch-tower had forsaken, 
Aurora frae her locks the dews had shaken. 
Birds sweetly sang, the winds were saftly blawin', 
Lads stripit to the sark were busy mawin*, 

nk dewy flowVet seemed to bend its head 
As if to wish the happy pair guid speed. 
Ane maist wad thocht it was a freak o* nature's 
To show her sympathy wi ' mortal creatures. 
Ye*ll aiblins think this a poetic flicht, 
But lovers a' will say I'm in the richt. 

Noo, dashin' roun' the hip o' Cathkin Brae, 
Below them auld Sanct Mungo's City lay. 
Amazement Mysie's ilka sense owrecomes : 
** Losh, sic a host o' steeples, towers, an* lums I " 
Unless she'd seen't she wadna hae believed it. 
No, though on Bible aith she had received it I 
Nor twa-three biggins, like a kintra toun, 
But far as e'e could reach, a' roun' an' roun', 
Hale miles o' hooses thick as grosets lay, 
She won'ert maist whaur a' the stanes cam' frae ! 

An' then, the lums sent up sic clouds o' reek, 
She won'ert folk could leeve amang the smeek I 
An' truly, when a kintra wench or yochil 
Doun to the City for the first time hochil, 
Nae won'er they're confoundit wi' amaze, 
nk thing's a ferlie, at whilk they maun gaze. 
While they exclaim wi' gapin* mouth an' een, 
** Gude guide us a' I was e'er the like o't seen ? " 

Wi' reekin' hides, at length the weary cattle 
The coach alang the Gallowgate did rattle. 
But Myijie, aye the far'er they gaed in. 
The mair she grew dumfounert wi' the din : 
5 

Sic onward rusliiii', crushin*, an' commotion 
Amang the billows o' that human ocean, 
Coachmen an* carters yellin*, rubbin' wheels, 
Mysie was forced to smother twa-three squeels. 

At length they were set doun at the Tontine, 

Whaur 'boon the arches glowr'd sic awfu' een, 

A raw o' fiendish faces cut in stane, 

A* thrawn an' drawn as if endurin' pain. 

**Hech, sirs ! " quo May, "an' this is Glasca' Cors ! 

An' there's King William mountit on his horse ! 

Wha, as I've heard my grannie aften tell. 

As sune's he hears play clink the twa-hour bell, 

Staps lichtly doun an' bauldly ca's for dinner ; 

Can sic be true?" Quo Will, "I wadna won'er." 

But och, the time wad fail to tell ye a' 

The uncos an' the orras Mysie saw. 

At ilk shop window she wad stan' an' glowr. 

Till Glasca' bodies nearly dang her owre, 

For women's een are ill to satisfy, 

An' like the grave, their greed to gratify. 

** Come on," quo Will. Quo Mysie, ** Wait a thocht, 

Aye look at a' ye see, it costs ye nocht ; " 

Till wi' her panerin' Will grew fairly nettled. 

As soon grew pleased, he saw bhe didna ettl't. 

Soon Willie, wha'd grown yaupish, gladly spies 
Braid starin' on a sign, " Het Mutton Pies," 
Sae in they gaed o' meat to get a mouthfii'. 
An' jist for fashion's sake, a wee bit tqothfu\ 

No' that for whisky Mysie cared the least, 
''But jist," she said, **io gar the meat disjeest.'* 

There cosily they ate an' drank thegither, 
Finished their dram, an' syne ca'd in anither ; 
Nae won'er when ance mair they reached the street 
Will stood twa inches heicher on his feet ; 
Held np his head, like ony lord as saucy, 
As arm in arm they cleeked alang the causey; 
Mysie's hlythe een did mair than omar twinkle, 
On a' her face ye wadna seen a wrinkle. 

At length they halted at M*Gow an'' Gibbon's, 
Whaur Mysie bocht sic fanks o' lace an' ribbons, 
A mausey satin gown, an' tuscan bonnet, 
Wi' flowers an' ither faldarals upon it. 
Gloves, slippers, chemisettes, an' fancy veils. 
Ruffs, cuffs, an' collars, petticoats an' tails. 
Gimp, gauze, an' muslin — gudeness kens what mair, 
Ye'd thocht she'd had a fortune for to wair ! 

At length, weel pleased to think she'd gotten a' 
She'd min' o', on the counter in a raw • 
Her purchases a spectacle displayed ; 
But noo the draper's bill has to be paid. 
Into her pouch May deftly slid her han', 
Through ilka comer o't her fingers ran. 
Her face grew red, syne white as ony clout. 
The while she turned her pouch the inside oot, 
Wi' death-like stare she cried, "Preserve us a'! 
My purse, an' a' that's in't is clean awa'! " 

This put them baith into an unco fluster — 

Will's cash was short, the shopman wadna trust her ; 

**Dear May," quo Will, ** ne'er pit it in their thank^ 

Bide there a wee, till I rin to the bank." 

Sae aff he ran as fast as he could pell. 

No* to the bank, but to auld Saunders BeU, 

A quaint auld carl, weel kent by ilka body, 

For years had been the carrier to Eilwuddie. 

To him, in private, Will explained the case, 
Whilk brocht a smile into his sober face. 
Shook his auld pow, an' said, '' The Glasca' keelies 
Are for owre gleg for us puir kintra chielies. 
Yer siller, Will, keep in your oxter pouch aye. 
For keelie Angers are as lithe's cahouchie." 
Syne frae his pocket-book auld Saunders countit 
Baith notes an' siller, mair than Willie wantit, 
For whilk Will gied him mony hearty thanks. 
Sic frien's-in-need are better far than banks. 

Will's siller safe, swift to the road he hied 

To the relief o' his imprisoned bride ; 

Wi' breathless haste, an' haflets wat wi' sweat. 

He scoured alang, till he gat to the street, 

Syne stopt to wipe his broo — ^unhappy wicht I 

" Whaur is the shop ? 'Twas surely on the richt I " 

Misfortune seemed that day to be his lot, 

Baith name an' number he had clean forgot. 

Wi' ruefu' face he wan'ert up an' doun, 
Bead ilka sign to bring his memory roan', 

Look'd in at ilka door, through winnocks glintit, 
Till eoonterloupers thocht he was dementit. 
Wi' joy at length he read, "M*Gow & Gibbon's," 
He kent the window by its gandy ribbons. 

Swift as a bird into the shop he flew, 
Puir Mysie sat wi' heart maist at her mon\ 
Anither dreg wad hae owrerun the cap, 
But a' was richt noo Willie had cast up. 
The cash paid doun, the shopman in a crack 
Made up a bundle like an or'nar pack, 
The whilk the warehoose porter, wi* a hotch, 
Oat on his back, an' bure aff to the coach. 

Nae charms for Mysie had &e windows noo I 
Calamity's dark cloud was on her broo; 
In dolefu' strains, to Will bewailed her loss, 
Till, by-an'-by, they landed at the Cross — 
Saw by the clock 'twas near ttie hour o' startin', 
The coach was a' but ready for departin' ; 
Scarce could get «ieats, there was sae little room, 
nk place was crammed wi' fodder for the loom ; 
Heddles, an' reeds, wabs, wheep, an' cotton waft. 
The coach was heapit like a stable laft — 
For in thae days, a guid trade was the weavin'. 
Though at it noo folk scarce can get a leevin'. 

'* wae betide this day ! Whaur was my een ? " 
Quo Mysie, " 0, I wish I'd never seen 
This Glasca' toun ! Gin I had but the thieves, 
I'd let them fin' the wecht o' my twa nieves." 

Ah, Mysie lass, that ser*s ye for yer glowrin', 
Wi' greedy een sae mony things devonrin'. 
Ah ! draper loon?, 'twas ye that laid the snare, 
Like Satan, a' yer wark^s to tempt the fear. 
Ah ! Barleycorn — ^nae less the deevil's wean — 
Ye help'd to mystify puir Mysie's brain I Y% 

Weel hae I named ye anld Eilwaddie'^s curse : 
Ye steal the wits as weel as cleek the parse ! 

Will did his best to mollify an' soothe her. 
By slow degrees beheld her broo get smoother. 
While generously he bade her never fesh, 
The thing was dnne, he'd never seek the cash ! 
Sic words on Mysie acted like a spell. 
For in a crack she was ance mair herser. 
Ance mair he simmered in her bonnie smiles — 
Ah 1 siller, siller t powerfii' are thy wiles ! 
Nae ither word the ear sae quick can charm, 
Canld is the heart that siller winna warm, 
Strong is the faiih. that siller winna try, 
Bare is the friendship siller winna buy. 

As mercifd' provision in our nature, — 

Until it comes we dinna see the fature ; 

Tho*, as Tarn Campbell says — ^wha made the best o't— 

" Comin' events " — ^I needna quote the rest o't. 

But nae sic shadows darkened Will's horizon, 

Though that thej didna is the mair surprisin'. 

That mom he sure was taivert in his min' 

To leave his bouse in charge o' womankin*, 

To wield the fatal besom o' destruction, 

And 'mang his fossil wealth raise sic a ruction. 

Oh, had it been sic vermin o' foul feeders, 

As sclaiters, clokes, bugs, flaes, or crawlin* speeders — 

Wi' whilk owre lang he had been sairly pested. 

Yet couldna think their haunts should be molested — 

To this, at least, he wad ha'en nae objection; 

But — to annihilate his bit collection ! 

As when lang syne the fierce an' fiery Knox 

Cam' wi' the besom o' the orthodox 

To sweep awa ilk Popish rag an' relict, 

An' clear the road for what he ca'd the elect, — 

**Pu' doun their nests," quo John, "no' e'en the wa's 

For shelter lea' the Pope's black hoody craws ; 

Ding doun the abbeys, 'tis the Lord's commamiy 
Nor let ae stane upon anith^ stan' I " 
Thus Maggie, in the name o' cleanliness, 
(Whilk is, they say, **akin to godliness,")' 
Pursued wi' zeal her household reformation — 
To mak' an en' was her determination. 

women ! ye hae little in yer nappers, 
Or else but seldom ye wad try sic capers. 

1 ken a poet — ^if I daur'd but tell ye — 
What screeds o' poetry beyond a' value. 
Ideas fit to build an' epic glorious. 

The wark o' mony days an' nichts laborious, 
Are whiskit aff his dask, an' nae mair seen. 
Ilk day his better-half begins to clean ; 
Productions, micht hae brocht him cash an' &me» 
While future generations blest his name ! 

Nae dout, there's comfort aye in bein' clean, 
An' wives tak' pride in makin' hame look bien ; 
Na, some enthusiasts will tell ye even, 
A weel scour'd hame the maist resembles heaven ! 
It may be sae I but while oor sauls ye worry, 
' Ye mak' the road till't straught through pxurgatory I 

But "ignorance is bliss f" — they were sae cheerie. 
The road, tho' lang, was neither dreich nor weary. 
At length, the e'enin' sun, wi' smile sae ruddy, 
Shone on the auld grey castle o' Kilwuddie. 
Arrived ance mair within their native toun, 
At the Sun Inn they safely were set doun, 

'Whanr smilin' faces gied them frienly greetin', 
An' wad liae them gae in to get a weetin' ; 
YHH wad hae gane, bnt Mysie said she wadna, 
Her bundle frae the coaehman gat she hadna — 
First to her mantu'maker, Shnsie Graham, 
She had to gang, syne tak' the road for hame. 

"E'en as ye like," quo Will, "I cannahin'er. 

But as ye haena gotten e'en yer dinner, 

I think ye'd best come up the gait wi' me — 

There rest a blink, an' get a cup o' tea; " 

Hardly could May refuse — sae, wi' a smirk sweet. 

They, arm in arm, gaed linkin' up the Kirk street. 

On a' they'd seen alang the road commentit. 

Till through the trees Will's wee bit winnock gUntit ; 

Through lozens clean the cheerie licht cam' streamin', 

By whilk May kent her sister still was cleanin'. 

Hoo Willie glowr't, as sune's he stappit ben I 

His hoose an' its contents he didna ken. 

His household gods had either changed their faces. 

Or ithers had been put into their places ; 

Still as he gazed, his look became mair droll. 

He scanned the mantel-shelf an' window-sole. 

Syne fixed his een on Meg, wi' looks aghast. 

As through his min' the truth like lichtnin' flashed. 

"By a' that's guid!" quo Will, "tell me at ance! 
What hae ye made o' a' my specimens?" 
" Yer what ? " quo Meg ; quo Will, "my flowers an' fossils, 
Answer me quick! or, by the twal' apostles, 

Deil tak* yer cursed scourin' and yer cleanin' ! 
Deil tak' the hale apothec o' you women 1 
A bonnie foretaste o' joys matrimonial I 
Say rather, o' its torments pandemonial ! 
I fear I've tint my wits, an' gane astray, 
For better I were aff to Botany Bay I " 

** Whisht I whisht ! " quo Mysie, ** Willie, yer unceevil I " 

Will, wi' an aith, bade her gang to the deevil ! 

May, like a prudent woman, held her tongue, 

Though, in her heart, she thoeht a hazel rung 

Brocht owre his shouthers wi' a dainty whack. 

Wad bring him to his senses in a crack; 

To Willie's ways, as yet, she was a stranger, 

Sae wisely ne'er let on, — she saw her danger ; 

Within her heart, she felt her choler rise, 

But couldna weel afford to lose her prize ! 

But when on her he 'gan to vent his anger, 

May bridled up, she couldna bide it langer, 

Sae oot the door she flew wi' sic a flird, 

Baith her an' Meg alike had ta'en the dird. 

Will's passion owre, cam' thoeht an' retrospection, 
It took but twa-three minutes o' reflection 
To see he only was the ane to blame ; 
He should hae cautioned her, ere leavin' hame, 
To put his cherished treasures by themsel'. 
In some spare neuk, ere to her wark she fell; 
He saw, wi' Meg, he had been hardly just, 
Sae mak' amen's to her that nicht, he must. 

Syne, wi' a sten', he bounded frae his chair, 

An* donn the road, as fast as ony hare, 

Owretook them ere they'd gane amaist twa stane-cast, 

Saw, by their mien, they baith were mico douncast, 

Could hear his bride-elect was busy flytin' — 

For a* that happened, Maggie, sairly wytin'. 

Then, by-an'-by, they baith gied owre their gabbin', 

But nearer, he could hear puir Maggie sabbin'. 

SafUy, on tiptae, Willie slipped alang, 

An' ere they wist, an arm roun* ilk he flang; 

They baith, at ance, let oot an eldrich squeel — 

Till Willie spak', they thocht it was the deil; 

He, then, wi' awkward grace, confessed wi' shame, * 

"Dear Maggie, lass! I hae mysel' to blame, 

Ye didna ken their worth, I dinna dout it, 

Sae, gies yer han' 1 we's say nae mair aboot it I 

"Noo, let us turn, an' get a bite o* meatl 
Losh, Mysiel can it be, I see ye greet? 
I'm sair to blame! fye, dearest Mysie! hoot! 
Dry up yer tears, — ^atweel, I'm jist a brute ! " 
Sic words frae Will, were sweet to Mysie's ear — 
Kent frae his tone, nae less they were sincere. 

As when the momin' sun dries up the tears 

Shed a' nicht lang by melancholy spheres, 

A smile o' pleasure brak' owre Mysie's face. 

An' left na o' her grief ae single trace. 

** Yer pardon. Will!" quo Meg, **for misbehavin'. 

But, Gudesake, whaten nonsense were ye rayin'? 

Sio words, afore, I ne'er heard mortal speak, 
Say, Willie I were ye cursin' me in Greek ? 
Or, is't the newest fashion o' the age, 
Tae flyte in Greek, when folk are in a rage ? '* 
"Nae mairl" quo Willie, "Meg, yer jokes gie owre, 
To men' the matter noo is past oor power; 
Let byganes be — some momin' at my leisure 
I'll frae the midden rake my scattered treasure." 

To tell ye mair, I fear the muse wad tire — 

They gat their tea as weel's they could desire; 

Weel stuffed, weel pleased, they left the hoose thegither, 

Maggie took ae road, Mysie took anither — 

Nae dout, accompanied by her darlin' Will, 

Wha gallantly convoyed her owre the hill. 

When she gat hame, I really dinna ken. 
Or whether they were tempted in the glen 
To rest, an' gaze upon the warks o' nature 
At sic an hour, nae dout to them the sweeter. 
Is past my power, because I didna see them ; 
But this I ken. Will took his pimie wi- him ; 
There, doutless, Doctor Cupid, wi' love plasters, 
Heal'd ilka scaur o' that day's fell disasters. 

At length the day that was to croun wi' joy 
His life, or a' its happiness destroy, 
Awoke wi' sang o' bird an' hum o' bees, 
Wi* sough o' linns, an' simmer-laden trees, 
Wi' glory-girdled sun an' skies o' blue, 
Owre whilk like ships the white clouds sailin' flew ; 
Sweet Flora wore her skirt o' colours gay — 
Nae dout she kent 'twas Willie's waddin' day — 
An' weel she micht, for afi; through bush an' brake 
Had Willie lanely wan'ert for her sake. 

His cronies an' acquaintance roun' an' roun', 
Lads frae the kintra, tradesmen £rae the toun, 
In gigs an' cars cam' screevin' up the brae — 
A sicht to see on sic a bonnie day 1 
Lads wi' their lassies, farmers wi' their wives, 
Wha reckon sic days epochs in their liyes. 

Frae ilka door folk gather'd oot to glowr, 

The big anes cuflfed the wee, an' dang them owre; 

Never appeared a pageant half so gay. 

When aff they set in orderly array, 

Wi' Willie at their head to fetch the bride, 

Eaise in commotion the hale kintra side. 

Ribbons an' scarfs a' streamin' in the breeze, 
The very kye to glowr stood on the leas. 

At Mysie's they arrived, an* lichtit doun, 

Whaur sic a crood the door had gather't roun*: 

Mithers in jupes, an* ither dishabille, 

Lads frae the loom, an' laddies £rae the schuil. 

An' sic a drove o' lassies hafflins drest, 

Some ripe for men, some keekin' owre the nest, 

Lined the roadside in regimental raws. 

To get a peep o' Mysie an' her braws. 

Baith short an' sweet, the marriage ceremony. 
Ne'er a' her days had Mysie looked sae bonnie. 
An' noo to compliment the happy pair 
An' wish them joy, the drink they didna spare ; 
Wi' stintless han' they pour the fiery flood, 
Clink gae the glasses, corks frae bottles thud. 
Nor stop till they hae drank at least twa roun' 
0' Campbelton or Islay, unmade-doun. 

I thus to usher in the joy o' joys 
Wi' that whilk ilka joy o' life destroys 1 
Joy, mirth, an' glee are instincts o' oor race. 
But droont in drink fell madness tak's their place. 

Noo, stripit to the breeks the broozers Stan', 
Waitin' the bride to tak' them by the han'. 
Mountit on horseback? No, but on their legs. 
Or, as the auld folk say, "On shankie's naigs." 
The tane, a stu% callan frae Drumclog, 
Wha seemed as stiff an' stunted as a log, 

Yet had a pair o' lungs within his body, 
Micht hae made bellows to auld Vulcan's smiddy, 
Forebear to him wha since in humble guise 
Bure aflf frae famous Merrileggs the prize. 



The tither was ^ wabster frae the Stan'house, 
Nane swifter for a short race in the Ian' was, 
An' noo the welkin rings wi' loud huzzas. 
For aye the best o' a waddin' is the broose,* 
On ilka hill an' hicht, folk took their place. 
Impatient a' to witness sic a race ; 
For even then the chiels had got a name. 
Though hadna reached the zenith o' their fame. 



Ae touch o' Mysie's han', the crood thjsy clear,. 
The wabster tak's the road like ony deer- 
Shouts rend the air, twa guns pour forth their thun'er, 
Alang the road ance mair the coaches dunner ; 
Meanwhile, like lichtnin', on the broosers flee. 
Through at the nearest, owre the grassy lea, 
0' stock, nor stane, nor bum, nor dub tak' heed, 
AVhile aye the wabster, foremost, tak's the lead. 

Fra^ ilka knowe ascends the loud ** huzza!" 
** Weel dune, the wabster! feth, he'll win the day! 
Hd's owre the Aven ! fairly cleared the staps ! 
Hurrah ! he'll win, — Drumclog ! ye'll lose yer baps ; 
Noo, wabster! tak' the brae, an' hain yer win*; 
Feth ! Drumie's dodin' no' that far behin' I 




* Pronounced hraze. 

The wabster fags! the stey brae gars bim stecb! 
"While big-lnnged Drumie disna gie a whech, 
But seems mair yal — ^he*s past him, I declare I 
Clean oot o* sicht, an* spanMn' like a hare I 

Meanwhile, the crood npon the ither side 

See Drnmie lea'in' him at ilka stride ; 

The wabster, sairly brusten, cursed the brae, 

While Drumie wi' a flourish wan the day; 

Lips white wi' foam, his face red flush'd an' sweatin', 

He reached Will's door, whaur ane stood ready waitin' 

To han' the whisky bottle to the winner,* 

Whilk he receives, an* back the road like thun'er 

To meet the waddin' folk, wha, on the richt. 

In anes an'; twas cam' gallopin' in sicht — 

The steam torn np, John Barley in the brain, 

Nae mercy then for harness, horse, or rein. 

Toll-bars an' clachan-streets alike they flee through, 

Deil tak' the liin'most,-up they come like Jehu ! 

Arrived, the racers in this wild Olympic, 

A^ weel's they can oot o' their gigs they jump quick. 

On Willie's door-step stan's a douce auld body, 

Auld Tibbie Wauch, Will's auntie, frae Kilwuddie, 

Wha, for his youthfa' frolics used to skelp him, 

Noo she had come to gie the bride a welcome, 

0' modem ettiquete had little notion, 

Sae did her best in guid auld Scottish fashion. 

• Lang syne, the prize was a guid cog o* brose, 
But at sic dainties folk noo curl their nose. 

First breads a farl o* cake owre Mysie's croun, 
Whilk, like a shower o* hail, fa's rattlin' doun, 
Weel poutherin' her bannet an' her gown, 
In token that frae heaven the showers o' plenty 
Aye bless the lot o' her that's gair an' tentie. 
Noo lads an' lassies scram'le 'rnang the stour 
To gather frae the green the oaten shower, 
0' whilk the sma'est morsel has a charm 
Beyond a' price, to youthfu' bosoms warm, 
0' whilk possessed, in bed when they repose, 
They're sure to dream a' nicht about their joes. 



Next, staps the besom into Mysie's ban', 
Wi* serious face, to let her understan' 
Her part in life wasna to be a leddy, 
But aye to keep her hoose fu' tosh an| tidy. 
May curtsied low, syne wi' a bustlin' air, 
The besom gied twa scufs alang the flair. 



Syne auntie Tibbie ban's her owre the tangs, 
To let her see that to the wife belangs 
The art to keep the ingle bleezin' clear, 
Whilk mickle helps a guidman's heart to cheer. 
May tak's ttiem up, an' gies the ribs a pouter, 
Meanwhile the waddin' folks are a' aboot her, 
The lassies lauchin* like to split their stays 
At Tibbie an' her queer auld farrant ways. 

Noo Willie's hoose was oot o' sicht owre wee 
To baud the half o' sic a company, 

But he had gat his neibor, farmer Nairn, 

To len* his roomy kitchen an' his bam, 

Whaur aff they marched in haste, to get their dinner, 

Their crack, the broose, an* merits o' the winner. 

The farmer's kitchen, steamin' like an oven, 

Wi' roastin' toastin', fryin', bakin', stovin'. 

Ilk dainty that "Will's bounty could afford, 

Roast beefi pies, puddin', graced the ample board. 

Lamb, mutton, bitoy, twi fat hens as weel, 

Forbye a junket o' Kilwuddie veal. 

For whilk Kilwuddie toun is kent to fame. 

As weel's for gingebread, worthy o' the name. 

1^00 solemn silence reigns through a' the place. 
The auld man st^lis his een to say the grace ; 
Nae won'iBr he could rattl't aff sae clear, 
He'd said the same thing owre for fifty year! 
Syne comes the deadliest part o' a' the battle, 
A perfect onslaucht, plates an' dishes rattle ; 
Like hungry gleds they a' fa' tae thegither — 
To help theirsel's, thejassies didna swither; 
As for the lads, I'm quite ashamed to tell, 
They had aneuch adae to min' themsel'. 

Wi* raxin', rivin', guttelin' an' stechin,' 
They managed, ilka ane, to fill their pechan — 
At han'lin' knives an' forks, a wee thocht awkward. 
Yet ne'er a ane o' them was blate or backward; 
Some o' the lassies leuch, some never spak, 
But suppit till their kytes were like to crack, 



76 WILLIE WAtJGH, 

But women's kytes are made o' rackin' lather, 
Some wi' their mouths fou wad do nocht but blether. 
Dishes flew oot o' sicht as quick as thocht, 
Fu' brawly ane could see they cost them nocht, 
But by-an'-by their greed grew less rapacious, 
Jist as the Bpace within grew less capacious. 

Still louder grew the giggle, lauch, an' clatter, 
Again the drink gaed roun' like jaws o' water. 
Will briskly cries, "Fye, ca' the joruaa roun' ! 
Guid whisky helps to keep ane's dinner doun ! 
Noo, lassies, to yer feet, I hear the fiddle ! " 
Sae up he sprang an' coupit Maggie Eiddell, 
Whilk set the hale assembly in a roar, 
Waukent their mirth, an' kenilt up the splore. 

Noo like a burstin' dam, wi' headlang gush, 

They to the bam, the bride amang the crush. 

The fiddler, to his drouthy callin' true, 

Ere he began was mair than quarter fou, 

An' sae the better to be oot the gait, 

Up on a barrel-head had ta'en his seat. 

His back again the wa' to keep him steady. 

The young folk skirlin', "Fiddler, are ye ready?" 

Ae noble Aourish wi' his bow he drew, 

Syne licht as lav'rocks aflf the dancers flew. 

Through country dances, jigs, strathspeys, an' reels, 
They lethert at it — souple were their heels — 
Yet aye the kitchen gied anither ca' 
To weet their whussle, an' syne come awa'. - 

The lassies, hoo they reekit an* they swat! 

For kintra queans are aye by or'nar fat ; 

They danc*d, they pranc'd, they bobbit, an' they swang, 

Some tint their feet an* fell wi' sic a bang 

Again' the wa'. Sin' syne I've aften won'ert 

The bonnie creatures werena kill't or founert. 

The mair they danced the mair they werena wearit, 
They hooch't, they hoy't, like folk gane clean deleerit. 
John Barleycorn, thou art a potent speerit I 
For noo the drink had ta'en ilk youthfu' head ; 
Ane lost his Sunday coat-tails wi' a screed — 
He only leuch, an' said the deil micht tak it, 
If he had lost his coat he'd fan' a jacket I 

They lap, they flang, they squeelt, they kiss'd, they huggit, 
O that the lassies had been clad in druggit 
Instead o' gingham gause or feckless muslin ! 
They wadna been sae rumpl't wi' the touslin' ; 
Gown-tails were riven, snoods had lost their clasps, 
Lang gowden locks hung doun like ravelt hasps — 
Wha wad think shame when fou o' mirth an' whisky ? 
At sic a time wha could be ocht but &isky ? 

Ae kimmer, tired o' dancin' an' o' flingm'. 

To help the fiddler loud began a singin'. 

Anither throughgan chiel, ca'd Geordie Hallam, 

Wad spiel the banks to dance them " Keelim Galium." 

Wi' some, meat, drink, an' dancin* didna gree, 
Wha to the back door ran an' gart it flee — 

I mean the toddy — ^frae their laden stammacks ; 

Sic wi' the pigs that nicht should made their hammocks. 

Amang them nane mair souple was than Mysie, 

She skelpit at it, neither lame nor lazy ; 

Willie, wha*d drank an* danced while he was able, 

Lay snorin' fbu aneath the kitchen table. 

By this, the fiddler, wha'd weel gotten his hornin', 
Fell soun' asleep jist at the break o' momin*, 
Syne slider'd jfrae his barrel wi' a clash, 
But wauken'd when he heard his fiddle smash. 
This brocht oor famous waddin' to a close. 
But maist o' them, ere this, had socht repose 
Amang the kye, the kail, doun in the backyard, 
Some in the kitchen, ithers in the stackyard. 

The men were in a state I dauma name, 
Few o' them could convoy their dearies hame. 
We shouldna scan things to the very letter, 
But 'tweel the lassies werena muckle better ! 
An' 0, to think, that nicht oor twa were married, 
To fa^ blin' fou, the bridegroom should be carried ! 

As maist o* stories wi' a marriage en', 
Ye'll aiblins think I should fling donn my pen. 
The yonng, especially, I ken, wiU think 
That to gae on would be a waste o' ink, 
As if the aim an' en' o' mortal £ate 
Was to achieve the matrimonial state ; 
Jist as the last page o' oor crack novels 
En' wi' the ringin' o' the marriage bells. 
Their dramatis personsB, han' in ban', 
Like puppets roun' the marriage altar stan', 
Drap a bit curtsie, wag their bits o* gause. 
Syne wi' a flourish doun the curtain fa's. 

Na, na; anither thing is human life, 
In ilka act o't passion plots are rife, 
Oor courtin' days are but the preparation, 
In marriage, we but lay the strong foundation 
On whilk to rear the after-fabric fair, 
Or hurl oorsel's to ruin or despair. 
Then only we begin the real tuggle. 
Ken what it is wi' human ills to struggle ; 
Then lovin' hearts are put upon their trial, 
Forbearance learn, an' mickle self-denial. 

Nor could the bard tak' up a sweeter theme, 
Than smg in done verse the joys o' hame, 
Its simple pleasures, an* its artless joys, 
The carkin care ihat aft its peace destroys ; 
Like winter storms that sweep the face o* nature, 
They mak' its blinks o' sunshine a* the sweeter ; 
Nor only *mang the planets wi' ttie stars, 
Owre battlefields an' auld historic wars, 
'Mang simmer woods an' flowerets o' the springs 
Delights the muse to spread her radiant wing. 

Fu' glorious, nae dout, are the works o* nature. 
But nocht compared to man, God's noblest creature. 
Nature's last, fairest work, is still the human. 
But far surpassin' a' is darlin' woman I 
Dear woman ! wheresoe'er on earth we fin' her. 
Love, joy, an' happiness still wait upon her ! 

Whether in lowly cot or lordly ha', 

'Mang Lidia's pahns or Lapland's firost an' snaw, , . 

In Lun'on Palace wi' oor gracious queen. 

Or bleachin' claes upon Kilwuddie green, 

Be't royal palace, or be't lowly hame, 

Dear angel woman, thou art still the same ! 

what were human life if wantin' the6 ? 
Whaur beauty, sunshine, music, poetry ? 
Whaur virtue, innocence, religion, truth, . 
That ilka day renew ttie warl's youth ? 
An' whaur those dancin' fountains o' delicht 
That well within oor hames baith day an' nicht, 

For whilk ilk bacMor body's bosom -yearns, 
Heayen's dearest, sweetest gift, the todlin* bairns ? 

If there's ae spot the muse wad choose on earth 
To mak her hame, 'twad be the puir man's hearth, 
Nane prize like them the smi, the flowers, the trees, 
Nae cheeks sae redden in the healthfa' breeze, 
Nane face sae manfully the brunt o' life, 
Sae nobly play ttie part o' husband, wife — 
In short there's nane sae cheerfully fulfil 
Their earthly mission, be it guid or ill. 

But it maun be the hame whaur love's pure lowe 
Bums wi' the fervour o' a mutual glow, 
The guardians o' oor hames are angels three : 
Love, genuine religion, poetry ; 
Eeligion, wi' her leme o' sacred licht, 
Showin' the narrow path to realms mair bricht. 
On mirkest nichts her torch the brichter shinin', 
Till e'en the darkness shows a silver linin'. 

Love wi' But I maun to my tale wi' speed, 

An' whaur I left, tak' up the broken thread: 
Niest momin' saw an en' to a' their mirth. 
If sic a thing, sae monstrous in its birth, 
Deserves the name ; for better it were rendered 
Madness, when by intoxicants engendered. 
They wha had souls to think, or hearts to feel. 
Felt inward pangs the doctors couldna heal. 
Conscience aye lays a mair than or'nar' stent 
On them wha relish siccan merriment; 

Forbye sic things as rackin* broos an' brains, 
Fell sickness, bile, an' fearfd' stammack pains ; 
But nane mair donsie, dowie, din, an' daugh. 
Than was the bridegroom, hapless Willie Waugh ! 
His throat sae diy, his tongue like ony cinder. 
His head an* brain a box o' lowin' tinder. 
Felled sick he lay, his nervous system shattered. 
His skin at fever heat, his senses scattered. 

Ye'll aiblins think, his bride, wi' woman's care, 
Wad rise, an' some bit cordial prepare 
His sickness to relieve, an' ease his pain, 
Noo that the die was cast an' him her ain ; 
She raise, nae dout, but only made his crowdy, 
Nae soothin' tea, no' e'en a drap o' toddy, 
Nae kin'ly word o' sympathy to cheer 
His joyless heart, an' greet his listenin' ear. 
But like ill-natured cat, she'd gie a snuff. 
By whilk he saw his bride had ta'en the huff. 

In vain Will groaned. May never fash'd her thoom. 
But purs'd her mouth an' hung her broo wi' gloom; 
To think that e'en upon his marriage nicht 
He wad come hame in sic a beastly plicht ! 
*Twas nocht to drink, if but in moderation , 
But sae to act was an abomination ! 
May didna see, the practice being evil, 
Be't less, or mair, it still leads to the deevil. 
Sic things she couldna — ^no, she wadna stan', 
Sae best at ance to tak the upper han'. 

** Drinkin's his failin', that I plainly see, 
Sae drink he shanna get — at least, frae me." 

Will saw hoo matters stood, an' cursed his fate, 
That drave him to the matrimonial state. 
His fate was sealed past power on earth to change, 
Ae thing at least, was in his power, revenge. 
Sae, bent on mischief, frae his bed he raise. 
Nor wash'd his face, put on his waddin' claes 
Jist as they were, nor even brush'd his shoon. 
But oot the door, an* aff straucht to the toun. 

** Deil tak the chiel," quo Mysie, " let him gang! 

Brawlies he kens it's him that's in the wrang ! " 

Ah, Mysie ! ye hae mickle yet to learn, 

0' married life as ignorant as a bairn ; 

An thougan's mair than Mysie dinna ken 

The magic gait o' guidin' thrawart man; 

Like cuddy ass, or sou, he winna drive. 

But reist, an' dour, an' gainst the bridle strive. 

While ae sweet blink o' love his wrath will lay. 

Then e'en a bairn micht lead him wi' a stray. 

Ae look, ae couthie word o' kindness sweet, 
Wad brocht May's truant husband to her feet, 
There chained him wi' an adamantine fetter, 
But ah I her cursed pride — ^it wadna let her ! 
Aye, women I ye but fling yer words awa 
When yer puir men ye flyte on an' misca'. 
The mair ye flyte an' fame the mair ye tear 
The ties that mak ye to their bosoms dear, 



84 WILLIE WAUGH, 

Dk wrathfu* word that lea*s yer clapper tongue 
Is jist anither stane malicious flung 
Into the deep well-ee o' love*s pure spring, 
Whase streams to ye sic wauchts o' pleasure bring. 
Thus, day by day, the bonnie spring ye muddle, 
Till, by-an'-by, it grows a perfect puddle. 

Will hadna gane twa stanecast frae his door, ' 

Till wha meets he but drouthy Johnie Orr, 

Wi' Patie Dick, anither drouthy crony. 

"Weelmet,'*quoPate. "Hoo's a* this mom?" quo Johnie. 

''Thank ye for speerin'. Men's, I'm no that ill, 

Considerin' the dancin' an' the yill." 

** Queer yill," quo Johnie, " GuidnessI sic a haddin' ! 

I ne'er was half sae fou at ony waddin' ! 

I didna see the en', I gat sae drousy ! 

But hoo's the bride, yer wife, yer winsome Mysie 9 " 

"Mysie be hanged! " quo Will, ne'er fash yer head, 

But come yer wa's, I'se gie ye baith a bead." 

"A what ! " quo Pate, "I'm sure I've heard ye say 

Ye ne'er could bide the smell o' drink niest day ? " 

** Ne'er fash," quo Will, ye see I'm in the tid, 

A glass o' something strong will dae me guid." 

Sae aff they gaed. Will an' his drouthy cronies, 
To Luckie Howe's, a favourite howf o' Johnie's, 
Ca'd in a reamin' gill o' mountain dew. 
But och, the sicht o't gart oor wabster grue, 
But like ane bent on takin' medicine. 
Will firmly had resolved it should be dune. 

He steek'd bis een like bairnie wben its minny 
Wi' micMe fleecbin gets to tak its senna, 
Tbe glass in ae ban', water in tbe itber, 
He gowp'd it owre, nor lang at it did switber. 

"Weel dune," quo Pate, "'twas ance sae wi'mysel', 

Like you, niest day I conldna bear tbe smell, 

Tbe mair tbey fleecb'd, tbe mair I yesk'd an' fretit, 

But noo I'm i' tbe borrors till I get it." 

** I min', " quo Jobnie, ** wben I learnt tbe smokin', 

Tbe newest pipe wad set me tae tbe bockin^, 

But strange to tell, witbin a day or twa 

Tbe blackest cutty I could freely blaw ; 

Tbe first o' ilka trial's aye tbe warst, 

Ye'll nail tbe second easier tban ibe first." 

'Twas jist as Jobnie said, for ne'er again 
• Was Willie at a loss to stan' bis ain. 
Yet micMe cause tbereafter to repent 
Tbe day be tried tbe vile experiment. 
For ever after, wben be yoked tbe spree. 
It wasna ae day, but as aften tbree. 
Tbus, set agaun, wi' micMe din an' clatter, 
Tbe drink gaed roun' like waucbts o' caller water, 
Itbers cam' in an' bad tbeir caups an' glasses, 
Syne, by-an'-by, cam' in twa buxum lassies, 
Wba, after mickle pressin', sat tbem doun, 
Tbus, in a crack, flew by tbe aftiemoon. 
Will soon gat cured o' a' bis stammack fever. 
Grew blytbe, syne bauld, syne dafi^r far tban ever. 

Ah, Mysie lass ! but ye were sair to blame, 
That didna keep yer young guidman at hame ; 
A' day she tholed till she could thole nae langer. 
Her twa een dartin' lichtnin'-flauchts o' anger. 
She raise, an' flang a shawl oot owre her head, 
Syne to the toun as fast as she could screed, 
Determined, if in public-house she fan' him. 
For ance, at least, to toom her stammack on him, 
She'd let him ken, an' clearly un'erstan', 
She wadna be sae used by ony man. 

Sae, in a blink she stood at Luckie's door, 
Heard through the window brods the wild uproar, 
The stoups play clink, the rattle o' the passes. 
Will's loud guffa, an' skirlin* o the lassies — 
She heard nae mair, but wi' a fearfii' bang 
That shook the wa's, the door wide open flang, 
Kan ben the hoose, when what does Mysie see. 
But Willie wi' a hizzie on his knee, 
His ae han' firmly clasp'd aboot her waist, 
While, wi' the ither, coaxin' her to taste. 

May could but glowr, on Will fixed sic an e'e. 
She tried to speak, her tongue it wadna gee, 
Her death-like hue her faithless lord alarms, 
Jist raise in time to catch her in his arms. 
Meanwhile, the drouthies gather roun' the twa, 
When Mysie, wi' a skirl, clean swarf 'd awa' ; 
The lan'leddy, wha understood the case, 
Flew ben an' jaw'd some water in her face. 

Whilk to her cheek brocht back the colour flushin', 
An* frae her eeu the tears in torrents gashin'. 

blessings on ye, sweet, auld-farrant dears ! 
Wha, stead o* flytin', droun yer men wi' tears, 
They're worth a hunerwecht o' pickled tongues, 
They save yer breath, an' dinna stress yer lungs ; 
Tak' my advice, whene'er ye want yer man 
Some sma' request to grant, jist turn the cran ; 
Saut water's cheap, sae freely let it rin, 

A sab or twa, an' syne the job is dune. 

Some said that Mysie's faint was a' a sham, 
An' reckon'd it a part o' her programme ; 
For my ain part, I hardly think it true, 

1 think she had anither en' in view. 

Wi' tentie stap Will led her frae the room. 
As Luckie whisper'd Will the spence was toom ; 
Weel pleased. Will ope'd the door, an' in they gaed, 
Whaur explanations on baith sides were made. 
But Willie, generous aye, took a' the blame, 
Sae 'twas agreed to mak' it up at hame, 
Auld luckie was ca'd in. Will pay'd his score, 
Sae aff they march'd an' left the dinsome core. 

Ye've seen when heavy clouds o' rainy gray 

Obscured the face o' bonnie April day, 

Then suddenly, wi' smilin' face, break through 

The joyous sun, amid a sky o' blue ? 

Then green leaves dance, the blythe wee birdies sing, 

An' joy ance mair pervades the heart o' sprmg. 

While twinklin' grass, an* ilka droopin' flower, 
Look a* the sweeter for the passin' shower? 
Sae was it wi* oor newly wedded pair, 
Love's son shone bricht, life's firmament was fair, 
For twa- three days a' things gaed sweet in tune, 
For joy bade fair to bless their honeymoon. 

Gossips beforehan' had weel spaed Will's fortune, 
Wha said his honeymoon wad be a short ane, 
For ilk ane kent that Mysie was a kemper, 
An' conldna weel restrain her fiery temper, 
Aye &in to be the queen-bee o' the hive, 
As weel they kent that Willie wadna drive ; 
They kent his aim was less to gather cash, 
Than shells, an' stanes, an' ither sic like trash. 
Sic ways, they kent, Mysie wad never stan', 
But dae her best to get the upper han'. 

An' jist as true's they said, like ony eel. 
She couldna rest, nor kent when she was weel; 
A' day she'd yawmer, flyte, or sit an' gloom, 
She couldna think to see him afif the loom ; 
His hoardin' up o' stanes she couldna thole. 
Nor on the brace, nor on the window sole 
Wad they get leave to lie ae minute for her, 
But soop't them aff, to Willie's grief an' horror. 

He tried to keep them 'bout the loom beside him, 
In neuks an' ratten holes he tried to hide them ; 
But, och I when Mysie's cleanin' day cam' roun', 
Ye'd thocht the very roof she wad haen doun; 
7 

Syne gash'd the water like an autmnn spate. 
Till Will was glad to flee oot o' her gait, 
An' leave his darlin* fossils to their fete. 

Noo wark was brisk, an* Willie was kept thrang. 

An* hard he wrocht, but ah ! he never sang. 

Ah, Mysie ! if ye*d had the tact o* woman 

Ye micht hae kent that was an evil omen. 

The bird may sing within a gowden cage, 

But ne'er sae sweet as in a sunny hedge ; 

E'en there, when dark clouds veil the face o' day, 

It droops its wing in token o' its wae ; 

Nor are the birds, in this respect, their lane. 

The very flowers shrink when there's signs o' rain. 

Nae won'er human hearts yearn for the licht — 

The licht o' love, that maks oor hames sae bricht. 

Sae whatfor, woman, was thy beauty gien — 
Thy dimpl'd cheeks, red lips, an' glancin' een — 
Thy saul-bewitching grace, an' pauky art — 
Thy priceless love deep wellin' frae thy heart. 
If no' to mak' sweet hame a heaven on earth. 
An' consecrate to us the family hearth ? 

that thy face should wear the mask o' gloom, 
That face whilk sunny smiles sae weel become I 
that those lips a' weet wi' liquid honey 
Should e'er gie vent to epithets uncanny ! 
that black venom should drap &ae that tongue 
Sae nicely poised, sae delicately hung ! 
Ah, wives! I fear ye're miekle aye \.o\Aas!i«i 

When men prefer the public-hoose to hame ; 
Nae dout, there are exceptions, a' rules fail — 
Nae mair digression, but resume oor tale. 

At ither, a* day lang, they snap'd an' snarled, 
About the merest trifles foucht an* quarelled; 
Thus, bit by bit. Will's thrawart temper'd dame 
Drave peace an' comfort £rae his humble hame ; 
Sic bein' the case, nae ane will think' t a won'er 
That Willie at his life took quite a scunner. 
An' spent his time an' cash wi' cronies boozin' 
For days an' nichts, in Lucky Howe's, caroozin'. 

Nicht after nicht gaed Mysie doun to seek him. 
An' frae the hoose at length resolved to steek him. 
In bed that nicht she heard a fearfu' reenge. 
He had dang in the window wi' a breenge, 
An' when she startit frae her broken sleep, 
Will stood before her bleedin' like a sheep. 

In vain, about the drink. May raged an' rantit. 
He'd cam the length that noo he couldna want it, 
E*en on the loom, he couldna work withoot it — * 
'Twad be his death, ere lang. May didna dout it ! 
What could she dae but his vile drouth supply, 
Or see the source o' a' their wealth rin dry ? 
Thus doun the dizzy path o' fell disaster 
Drave Willie Waugh, the langer still the faster. 

Ae weary winter nicht, an* something dark, 
Willie gaed to the tonn about some wark, 
He wasna fou, but yet had gotten a taste, 
When doun a message cam* for him, in haste, 
Sae startit aff, but when he reached the hicht. 
Surprised, he saw his winnock gleamin* bricht, 
Ance in, wow ! but he was proud to learn 
He was the daddie o* a bonnie bairn. 

An' sic a stoun o' joy oot through him gaed 
When in his arms was his wee lammie laid, 
His heart was at his mou', he couldna speak, 
While blissfu* tears were happin' doun his cheek — 
The bonnie thing, sae helpless, saft, an' wee, 
He scarcely fand her wecht upon his knee ; 
An' when he laid the bonnie infant blossom, 
Wi' tentie han', within its minnie's bosom, 
Took Mysie in his arms, an' fondly kiss'd her, 
While for the precious gift he thank'd an' blest her. 

Ance mair, the star o' hope shone owre his lot. 
The waefti* past was noo a thing forgot, 
New feelm'B stirr'd his bosom to the core, 
A chord was struck had ne-vex t^biiXV^'Vi^io-t^-, 

Yet, strange to tell, he didna yoke the spree, 
Nor toast the baimie's health in barley bree, 
Nor like some men I've kent, he didna rin 
To fetch frae ilka door the neibors in, 
As hen, owre her first egg, whatever the size o't, 
Will cackle loud, the hale worl' to apprize o't. 

A change for guid cam' owre Will's heart that nicht, 

ffis drucken sprees saw in their proper licht, 

Scarce bow'd an e'e a' nicht upon his bed — 

The angels only ken what tears he shed, 

Hoo fervently for his wee lassie fair 

He thank'd kind Heaven, and vow'd to drink nae mair. 

Then swift as flacht o' fiery lichtniii's wing 

Did memory to his recollection bring 

The incidents o' that mysterious dream 

He dreamt langsyne by Kype's dark flowin' stream ; 

Strong drink, he saw, had been the awfii' demon, 

Could Mysie be that paragon o' women 

Whase lovin' look had turned to ane o' evil, 

An' lent new strength to the pursuin* deevil ? 

An' wha that bonnie angel £rae the lift 

But his wee lassie ? Heaven's best, latest gift I 

In mercy sent to lead frae paths o' danger 

To virtue's ways, to whilk he was a stranger. 

Ance mair, the hours on wings o' gladness flew, 
As day by day his bonnie flow'ret grew, 
Day after day, it was his bliss to trace 
The dawn o' beauty in her in&al isv.c^^ 

Wi* secret pride, he saw — ^yet didna tell — 
In her the perfect image o' himsel' ; 
Nor only m the traits o* ootward nature, 
But in her min* she hore his ilka feature. 

A' things gaed richt ; e'en Mysie for a season 

Her temper kept within the houn's o' reason ; 

Will wrocht his wark, could whussle noo, an' sing, 

His wintry life put on the hues o* spring ; 

May saw, weel pleased, a change come owre her hame^ 

Yet didna see whaur she had been to blame. 

Ah ! Mysie, what thy woman's heart denied, 

Heaven, in its bounty, to thy lord supplied — 

Kind Heaven, wha kens the wants o' ilka creature. 

Supplied the link awantin' in thy nature — 

The gowden link that binds a' hearts aboon. 

The link that yet shall mak' the hale warl' kin. 

Mysie, nae dout, weel loo^d her sweet wee lassie. 

But Willie quite ador'd his darlin' Jessie, 

Her face, her form, her ilka winnin' art. 

Were graven on the tablets o* his heart ; 

Her ain wee heart was jist a fount o' feelin' — 

When owre the earth the shades o' nicht cam' stealin*^ 

She'd tak' her seat upon her feather's knee. 

An' roun his neck firm clasp her han'ies wee. 

The while her velvet cheek to his she prest. 

An' wi' a kiss prefer her sma' request. 

Then, at her fond desire, her dad wad wale 
Some fimny myth, or marvellous fairy tale, 

Till tears o' mirth adonn her cheeks wad hale. 
Or if the tale had in it ocht was waesome, 
Her tears an* sabs wad smother in his bosom. 
Nor only ranged the fields o' fairy lore, 
But Scripture's sacred mines they wad explore 
To cull its lessons an' its wondrous stories, 
Whilk Will arrayed in a' their eastern glories. 

Hoo Satan cam' to Eden*s garden fair 
An* wi* his lees seduced the lovin* pair. 
When cam' an angel wi* a fiery sword , 

An' drave them frae the garden o* the Lord ; 
An' hoo the Lord forga'e them a' they'd dune, 
An* hap't them frae the cauld in coats o* skin : 

Hoo Noah an' his family fell to wark, 
An' built a muckle ship they ca'd an ark; 
Hoo leevin' things flew tilt frae far an' near, 
Beasts frae the fields, an' birds oot o' the air, 
Syne cam' the greatest beast amang them a', 
The flood, that droont the wicked, ane an' a*. 
While Noah's muckle ship, within a crack, 
It wi* a hotch clean lifliit on its back. 
Thus, while it bure the righteous owre the waves, 
Trampl'd the wicked neath its awfa' hooves : 

Hoo Noah's heart rejoiced to see the doo 
Come sailin' wi' a green leaf in its mou'. 
By whilk he kent the earth wad soon be dry, 
An* thank'd an' blest the Ruler o* the sky, 

An' hoo, at length, the ark unwieldy sat 
. Upon the rocky hichts o' Arrarat, 
While doun its slopin' sides, withoot a helter. 
The beasts wi' joy ran headlang helter-skelter: 

Or hoo the folk wha built the Tower o' Babel 
Misun'erstood ilk ane the ither's yabble ; 
Hoo ae word for anither was mistaken. 
While ilk ane spak a gaelio o' his ane ; 
Hoo 'ane socht mortar an' was han't a shool, 
Anither bricks, an' gat a cutty stool, 
Ane brocht a hazel rung instead o' stanes, 
An' gat wi't twa-three reesils for his pains ; 
Then wad the wee thing keckle an' guffaw, 
Sae graphically wad Will the picture draw. 

For a', the baimie wadna fa' asleep, 

But nestlin' to his bosom fondly creep, 

Ae story mair to her he be't to tell 

'Bout Joseph an' the loons wha did him sell 

To Potiphar, in Egypt far awa', 

When frae the darksome pit they did him draw. 

Then wi' a partin' kiss her een she'd steek, 

While tears for Joseph lay on ilka cheek. 

Or hoo the Man o* Sorrows meekly thol'd 
The buffets o' the Roman sodgers bold, 
Pilate's iigustice, royal Herod's scorn. 
The Cross, the nails, by whilk his flesh was torn. 
An' what was waur to thole than a', I fear, 
The treachery o' his disciples dear; 

Yet hoo he triumphed owra his crnel foes, 

When frae the grave in perfect life he rose, 

Forgied his followers a' they had dune, 

Syne mountit in the clouds to heaven aboon. ^. 

At times, sic funny questions wad she speer 

About the sun, the moon, an' stamies clear, 

The sky, the clouds, the rain, the sleet, the sna', 

'Twad ta'en a simmer day to answer a' ; 

She loo'd the birds, an' like them sweetly sang, 

Amang the flowers wad spen' the hale day lang, 

Wad sit for hours beside the trottin' bumie f 

To hear it tell the story o' its journey. 

Willie, wha'd loo'd amaist to adoration 

Fair nature, in his bachelor probation. 

Felt a' his youthfd' passion re-awake 

Far deeper noo for his wee lassie's sake, 

Blue skies, warm sunlicht, flower, an' leafy shaw, 

She seemed a combination o' them a', 

His heart, his hame, his warl' wi' music rang, 

Till gush'd his heart's emotion forth in sang ; 

In heart, at least, oor hero was a poet, 

Ae sang he made, an' tack't an auld air to it, 

Some verse or twa o't yet beside me lie, 

We'se glance them owre, syne lay them carefa* by. 

" OoB Bonnie Wee Bairns. 
"To me, Caledonia, hoo dear are thy mountains, 

Thy hills o' red heather, an' dark wavin' ferns, 
I loo thy deep glens, wi' their clear gushin' fountains, 

But dearer than a' are thy bonnie wee bairns ! 

In toons on the pavement, in fields 'mang the gowans, 
Wherever I meet them my heart to them yeama, 

Their e'en like wee starries, their lips like red rowans, 
It mak's me feel young when I gaze on thy baiios. 

** The raptures o' him wha is blest wi* a dearie, 

Nae auld bach'lor body need e'er think to learn — 
The coziest hame aye seems dowie an' eerie, 

Till sunn'd wi' the smile o' a bonnie wee bairn. 
The laurel o' fame on my broo wad soon wither. 

For riches an' grandeur still less am I carin'. 
But gie me the bHss o' a leal-hearted faither, 

TV^en first to his bosom he clasps his wee bairn. 

"Yon statesman wha toils for oor guid an* cor glory, 

Yon hero wha fechts, while he gallantly earns 
A name an' a place in the annals o' story, 

Ance danc'd on the green wi' oor bonnie wee bairns. 
Oor bards o' langsyne still enliven an' cheer us, 

The martyrs still speak frae their auld mossy cairns. 
While the bluid that ance fired the brave hearts o* sic 
heroes. 

Still mantles the cheeks o' oor bonnie wee bairns. 

** Can there be ti faither sae base an' unfeelin' 

As squan'er the wee pickle siller he earns, 
When death's icy fingers are roun' his heart stealin*. 

He'll min' the sad looks o' his wee hunger't bairns. 
Then, let us keep their wee hearts fi:ae temptation, 

The loon wha wad wrang them I'd hae put in aims 
The glory an' pride o' oor auld Scottish nation — 

Her health an' her wealth are her blithsome wee bairns." 

Thus, day by day, the lassie grew apace 
In stature, wisdom, beauty an' in grace, 
0' bonnie baimiehood had burst the hool, 
Was noo a douce wee missie at the schuil; 

For books an* lear she grew a perfect raven, 
For histories an' tales had sic a cravin' 
That Mysie flet, an' ca'd it waste o* time — 
For idleness wi' her was aye a crime. 

To bairns like her sic books could be nae use, 
Far better she wad learn to snod the hoose — 
Lang ere her age she had been set to wark, 
Could dam a stockin' heel, or«nen' a sark — 
Lassies, when young, should learn aye to be thrifty, 
When auld age cam* they made a better shift aye ; 
Some mithers made their dochters perfect dawlies. 
E'en in their teens they let them play wi* wallies; 
Nae won'er, when in hooses o' their ain. 
Their guidmen's hard-won gear they couldna hane ! 

But though a slave nae langer to the bottle, 
I'm wae to say Will wasna yet teetotal. 
At Ne'rday times, or at a hirin' fair, 
A gill or twa he couldna weel but share 
Wi* them wha'd been his cronies a' his days, 
Wha leuch noo at his queer, newfangled ways ; 
But Willie was convinced that drink was evil, 
Had lang eneuch haen dealin's wi' the deevil, 
Sae noo he'd keep his passions in comman'. 
An' firm resolved by Temperance to stan'. 
Alas ! frail man, what is thy boasted strength ? 
At best, a worm o' five or sax feet length, 
Thy resolutions, threads o' gossamer. 
That vanish wi' the faintest puff o' air I 

That ae misfortune seldom comes its lane, 
But aften brings anither ^n its train, 
Is an auld sayin', bat nae less a true ane, 
Mair than can be averred o' mony a new ane. 
This truth experienced Willie to his loss, 
For days an' weeks he hadna eam'd a cross, 
The olive branch ance mair owre Europe wav'd, 
War's bluidy tempest noo nae langer rav'd ; 
Yet, strange to tell, instead o' active trade, 
Oor nation's commerce in the dust was laid, 
Weavers, wha'd boasted o' their weekly gains, 
Were glad to get a ''stroke" at nappin' stanes. 

Mysie, wha had for years behaved sae weel, 
Oot door an' in gaed ragin' like a deil; 
Care, at Will's heart, ate like a canker worm. 
But Jessie was the beacon 'mid the storm. 
Shed gleams o' sunshine owre his path o' life. 
An' soothed the risin' waves o' fiEimily strife. 
Had this been a', things micht hae sune cam roun', 
But blacker yet the cloud o' woe fell doun. 

0' his bit hoose an' bonnie sunny yard. 
To him sae deax, he was nae lan^ei \ak^. 

They had been bonded, oot o' Mysie's kenin*, 
In his mad tids o' drinkin' an' o' spenin' ; 
He hadna wark, the bond was lang past due, 
In desperation, to the drink he flew, 
Wi' drucken ne'er-do-weels spent ilka plack. 
Nor left the very coat upon his back. 

On May, the news fell like a clap o' thun'er. 
Their bonnie mailin, worth guid notes a hun'er, 
To lose't at sic a time was truly awfu' I 
A cryin' sin I it wadna e'en be lawfu' I 
But whaur was Will, the drink devourin' deevil, 
The cause o' a' this unexampl't evil? 
She in her bauchels startit for the toun, 
In ilka drink howf socht him up an' doun, 
Nae ane had seen him sin' the nicht afore — 
A' she could gather firae the drucken core, 
Was, that he'd sHpit frae them late yestreen, 
But whaur he'd gane to nane o' them had seen : 

Some thocht he'd gane on tramp, ithers insistit 
That wi' the sodgers he'd gane aff an' listit, 
Whilk put puir Mysie in a fearfu' state — 
A' airts she gaed, but couldna learn his fate ; 
Sweet Jessie, when she heard the dolefii' tale. 
Grew white as death, her lips like ashes pale, 
Aroun' her mither's neck her arms she flang, 
An' for her faither grat the hale nicht lang. 

Niest day they gat a letter frae the law, 
That warned them to fill ioT ^<i ^ ^ , 

Ae week, it said, wad yet be granted her 
For to remove her bits o' fiimiture. 
Seven wee short days, alas ! wad sune gae past, 
Syne they maun wan'er hooseless in the blast ; 
For whaur to gang, she really didna ken — 
She wished her weary life was at an en' ; 
0' frien's she hadna left a single body, 
A' roun' an' roun', no* even in Kilwnddie ! 

Hef sister Meg to Glasca* toun had gane, 
For to keep lodgers, a bit hoose had taen ; 
Nae dout, if they were there, she'd tak' them in ; 
She was, at least, o' their ain kith an' kin. 
But Will, her vile deserter, whaur was he ? 
0, dismal thocht! his face she ne'er micht see ! 

Jessie, a lassie, noo weel through her teens — 
Thocht — seein' that they had nae ither frien's — 
'Twere best at ance to Glasca' to proceed; 
May thocht the same, an' sae it was agreed. 
Ance there, they'd hae a better chance to hear 
Some news o' him they baith alike loo'd dear. 

Sad were their hearts that day they bade fareweel 
To the auld biggin' that had gien them biel ; 
The carrier, Saunders Bell, wi' feelin' heart. 
Agreed to tak' their sticks upon his cart, 
May offered him what cash she had to gie. 
But Saunders wadna tak' a broun bawbee ; 
An' though his beast had on a heavy load. 
He hurled them the maist feck o' the road. 

May thocht on a' things but her evil ways, 
Noo that her lot had fa'n on darksome days. 
Full saxteen years oot owre her head had past 
Sin' that same road to Glasca' she gaed last 
Wi* her betrothed to buy the waddin* braws ; 
That strange eventfu' day she had guid cause 
Through a' her life aye to remember weel, 
When keelie fingers aff her purse did steal. 

Nae balmy breezes noo aroun' her play, 
Sadly the bumie wa^ils 'tween bank an' brae. 
The gurly win's o' cauld November snell 
Hae bleached the crimson o' the heather bell, 
Silent the voice o' hapless bird an' bee. 
The simmer flowers a' withered on the lea, 
Frae autumn fields* the craps a' gathered in, 
The stibble left to whiten in the win', 
The shortnin' day obscured wi' leaden cluds, 
TJie black craws hurryin* to the distant woods. 
No* e'en a daisy on the sheltered slope 
To cheer her droopin' heart wi' leme o' hope, 
Yet still ae bonnie flower remained to May, 
Her darlin* Jessie ! noo her only stay. 

Maggie, puir lass, was mair than or'nar taen 
To see her sister an' her sister's wean, 
An' when she heard the story o' their woe, 
Her tears o' sympathy wi' theirs did flow, 
For Maggie had a woman's feelin' heart. 
An* to oor wan'rers did a sister's part, 

To treat them weel did a' that in her lay, 
Though, wi' herser, she had eneuch to dae, 
Wi* kin' words sweetened Mysie's hitter cup. 
Things wad come roun' an' Willie wad cast up. 

Wi' Maggie's help, fjEu: sooner than they ettilt, 
In a bit hoose the twa were snugly settl't, 
Whaur, what wi' sewin', an* wi* ca'in' yam, 
They manag*d aye their bite o' bread to earn. 
But what wad May hae dune withoot her Jessie ? 
Ne'er was a mither blest wi* sic a lassie I 
But for her angel love an* tentie care 
May wad hae clean gaen on to black despair; 
For Willie, she unseen, drapt mony a tear, 
While conscience aye kept dinnin' in her ear 
That she hersel' had been the maist k) blame 
In drivin' him frae his beloved hame. 

Soon Glasca' air wi* Mysie didna gree, 

Her cheeks grew thin, the licht forsook her e'e ; 

Ae afternoon, her broo was raok'd wi' pain, 

Her skin ae glow o' heat, on fire her brain, 

To tak' some tea in vain had Jessie pled, 

Fell'd sick, she was obleeg'd to tak her bed; 

Bed flushed her cheek, a' nicht did moan an' haver, 

Puir Mysie Waugh was in a ragih' fever. 

The doctor cam', an' gravely shook his head. 
Some twa-three pouthers lefb, but naething said ; 
At sic a crisis, Jessie didna fail. 
Ne'er a' her days had felt sae strong an' hale ; 
Baith day an' nicht were to her mither gien, 
Nicht after nicht, sleep never boo't her een, 
Fervent she prayed for baith her parents dear — ^ 
Her faith in Heaven dispelled her ilka fear ; 
Her Auntie Maggie whiles cam' owre the gait, 
But, fear'd for the infection, didna wait. 

Yet Jessie, in a manner, though deserted. 
Still foucht the battle bravely an' strong-hearted ; 
"Wliiies, like a bairn. May did whate'er she bade her, 
At ithers, in the bed she couldna baud her. 
8 

But, by-an'-by, the fever's rage was spent, 
An' syne, for twa-three days, sae weak an' faint 
Lay Mysie, ye could hardly hear her breath, 
The trem'lm' bauk hung fair 'tween life an' death ; 
But Jessie's love the scale o' life weigh'd doun — 
May gat the turn, an' gradually cam' roun' ; 
Her Jessie's heart ran owre wi' joy an' pleasure — 
But ah I by this, their stock o' earthly treasure, 
The twa-ihree shillin's whilk had been their a', 
For drugs an* cordials had flown awa'. 

Dread want was at the door, an' wad be ben, 

While cauld cam' chitterin' roun' their wee fire-en *- 

For sin' the day her mither fell sae ill, 

Baith wheel an' needle had been stanin' still — 

Vainly she tries the future to explore, 

When hark ! a gentle rap comes to the door : 

Mither an' dochter glowr't at ane anither, 

The door to open, they were in a swither. 

At sic a time ! wha could it be ava ? 

She raise an' turned the sneck wi* canny thraw ; 

The door stood wide, an' wha does Jessie see, 

But Auntie Maggie's lodger, Edwin Lee : 

A modest youth, wi' face like openin' May, 
Dark beamin* e'e, an' locks like ony slae, 
Broo brent an' braid, his manner firank an' fi*ee, 
A lad, jist made to tak' a lassie's e'e. 
Wi' Bashfu' air, she bade the youth come ben. 
Her heiort, meanwhile, somehoo I dinna ken, 
Gaed flutterin' like a bird within her bosom, 

While a' her face put on a crimson blossom ; 

The lad had aye been unco civil to her, 

An' ae dark nicht had owre the gait cam' wi' her. 

He said, hoo, at her auntie's fond request — 

Wha, puir thing, nicht or day, could get nae rest 

Till o* her sister's weelfare she heard tell — 

Bein' owre feart to venture oot hersel*. 

Her erran' she'd committed to his care — 

Had sent a basket cramm'd wi' sican ware 

As butter, biscuits, sugar, tea, an' ham, 

A can 0* marmalade, an' ane o* jam. 

She'd sent, forbye, a wee bit trifle siller, 

Whilk they, she'd said, were ne'er to mention till her. 

Auld farrant rogue I his last tale was a whid. 
Invented for the sake o' daein' guid ; 
The eatables were Meg's, the cash his ain, 
Whilk frae his scant allowance he had ta'en. 

Edwin had been a weaver bred, in Ayr, 
But a' his days had thirstit after lear ; 
When trade was guid had wrocht like ony slave, — 
His laudable ambition was to save 
As mickle cash as put him through the college, 
Buy books, an' ilka ither kin' o' knowledge. 
Noo, he had risen to be a Latin teacher, 
,But his great aim was yet to be a preacher. 

His erran' dune, he didna dummie stan'. 
But stappin owre he took May by the han' — 

That thin, white han* noo worn to &km bxx bane 
The whilk he kin'ly pressed atween bis ain. 
Bade her cheer up, she'd soon again be weel. 
An* by-an'-by sit birrin' at her wheel. 

Quo May, wi' smile o' mitherly affection, 

'' Young sir, are ye no' feart for the infection 

Jist comin* aff the air, it's rather kittle-- ^^ 

Fever, ye ken, is mak than or'nar snaitt^ 

Quo Edwin, "TiU oor task on earth be dune 

^e hae the promise o' the Lord aboon, 

Sae lang's we keep on duty's shinin' track, 

^iiat health or strength, meanwhile, we winna lac , 

^ae dout, health is a gift we a' prize dear, -^ 

Yet they wha trust in God hae nocbt to ^^ / 

-Auction comesna but wi' Heaven's permission, 

•^' even then, it's sent us for a blessin' ; 

■^s when oor hearts get wedded to the worV, 

^^ doon some hellward path we headlang hurl." 

-^^ thus, frae less to mair, the youth gaed on 
''^^ his dark e'e wi' holy lustre shone ; 
"^j step hy step, he led her to the mine 
^* heavenly truth an* gospel grace divine, 
^ysie, wi* tremlin' lip, an' tearfu' e'e, 
*^©r great unworthiness began to see, 
^et, in her heart, blest G-od for a' he'd dune 
^or her puir soul, sae prest wi' guilt an' sin — 
j^^'oiced to think the Lord for her had died, 
I his infinite mercy firm relied. 

Nor were his words to Jessie's soul less blest. 
Though lang ago her spirit had found rest 
In Christ ; the truth fell sweeter on her ear 
That it was uttered by a heart sincere ; 
An noo that her dear mither was restored, 
Wi' heartfelt thanks she blest her Saviour Lord. 
Meanwhile, young Edwin in her bosom's core, 
Bose to a place he hadna held before* 

Then, by-an'*-by, they conversed a' throu'ither, 
But Jessie's crack was a' about her faither ; 
Whaur wad he be on sic an awfu' nicht ? 
For noo the wintry storm was at its hicht, 
0' whilk, till noo, they hadna notice taen — 
Loud on the glass they heard the bickerin' rain ; 
While cam' the win' wi* sican fearfu' thuds. 
As if 'twad rive awa' the window brods, 
Whilk Jessie flang ajar, an' drew the screen. 
But noeht withoot but blackness could be seen ; 
Ilk pane reflected her sweet face an' form — 
But, hark i that wailin' voice amid the storm ! 
** God! I thank thee! To iky nwne be praise! " 
Speechless, the three upon ilk ither gaze« 

Quo Jessie, while her cheek grew pale wi^ fear, 
** That voice 1 O, mither 1 'twas my faither dear I " 
Then, like a fawn, she doun the stair did flee. 
While, ai her heels, as fast ran Edwin Lee; 
Mysie pursued them wi' a wistfu' look, 
Her feeble frame like ony aspen shook. 

While fervently her heart prayed frae its core 
That Heaven her errin' husband wad restore ; 
Yet a' the while her e'e kept on the door. 

Jessie, wha in a blink had reached the street. 
Stood battlin' wi' the darkness, win', an' weet ; 
But no a leevin' creature could she see. 
Till by her side she saw young Edwin Lee, 
Wha said, **Dear Jessie, lass, yer sure mistaen, 
Nae leevin' could stan' oot in sic a rain ; 
Ye*re wat yersel', maist to the very skin, 
Let me stan' here an' watch, while ye gae in ; 
If him I see, or ocht o' him hear tell, 
I'll hasten to ye wi' the news mysel'. 

Sweetly she thank'd him for his tentie care. 
Syne, wi' a heavy heart, gaed up the stair. 
Saw, by her mither's keen, uplifted broos. 
That she was waitin' anxious for the news. 
May saw at ance her bairn had been mistaen. 
An' tum'd awa' her head to hide her pain. 
*' Mither," quo Jessie, while she kiss'd the tear 
Frae aff her cheek, "Hae patience, mither dear! 
O dinna, mither, let me see thee greet, 
It was his voice — hoo waefu' ! yet hoo sweet I 
Sae, dearie, dinna vex yersel', but rather 
Rejoice, for by-an'-by ye'll see my faitherf 
Though gane the nicht, he may be here the mom- 
Oh, an' he kent that here ye lay forlorn I — 
But let us trust in God, as Edwin says, 
We'll aiblins yet hae cause his name to praise. 

** Whaur's Edwin ? He'U be drookit thro' an' thro' ! " 

" I left him watchin' while I cam' to you — 

But, hark ! I hear his fit upon the stair ! 

He's come to tell us faither isna there." 

Sae in stap't Edwin, dreepin' wi' the rain ; 

He'd watch'd an' socht ilk comer o' the lane, 

**Nae dout, some puir unfortunate," he said, 

" Had raised that cry as doun the lane he gaed. 

Ah, Jessie I dinna let thy heart deceive thee ; 

Hoo strange to think the notion winna leave thee ! 

Depend upon't if 'twere thy faither dear 

He'd gang to Auntie Maggie's first, an^ speer; 

If sae, ye may be sure he'll sune be seen, 

Sae, till the mom, I'll bid ye baith guid e'en. 

Sae, gieip Mysie's han* a hearty squeeze. 
He ope'd the door, while Jessie wi' a bleeze 
0' lowin' paper show'd him to the street, 
Whaur, fondly gazing on her features sweet. 
He for a blink, her han' held 'tween his twa, 
As if wi' him he wad hae taen't awa, 
Lingered as if he'd something else to say. 
But only bade guid nicht, syne took his way. 

Thus far advanced wi* oor eventfd' history. 
We noo propose to clear awa' the mystery 
Attendin* Willie's sadden disappearance. 
Like mony mae, he hadna perseverance. 
The talisman o* life is self-denial, 
But somehoo Will had never gien't a trial, 
Disheartened, douncast, wi' his sair disgrace, 
His wife, nor Jessie, coaldna think to face, 
An' sae resolved at ance, to lea' the place. 

In Newmilns, or in Ayr's auld hurgh toun, 
Wark micht be got till better times cam' roun', 
Ayr an* Newmilns I weel kent by ilka scamp. 
By ne'er-do-weels an' weavers on the tramp, 
For drouthy customers an' "stanen* strokes," 
Bodies like Willie, when **upon the rocks," 
For what they wrocht, at least, gat meat an* bed. 
As for the rest, it a' for whiAy gaed. 

Forlorn an' wearit, Willie gat to Ayr, 
Fell in wi* ane wha had a "stroke" to spare. 
Nor did he haflins work an' haflins blether, 
But a' week lang firae mom to nicht did leather, 

Resolved his lost position to retrieve, 

An' ease his heart that constantly did grieve, 

For them he had sae cruelly deserted — 

His loving Jessie wad be broken-hearted, 

She nicht an' day engrossed his ilka thocht. 

Haunted his dreams even while he sat an' wrocht — 

The pattern o' his wab he couldna trace ; 

Nocht wad come tip but Jessie's moumfu' face. 

An' what wad Mysie in her wrath be sayin' ? 
Whaur wad they be ? an' what wad they be daein' ? 
Will thocht she doutless had been sair to blame, 
But to deprive her o* her cozy hame 
Was punishment far mair than she deserved; 
'Twas he that frae the path o' richt had swerved* 
But this, at least, nae ill had been intended; 
The deed was dune — ^the thing was, hoo to mend it. 

First, he wad try to gather up some siller, 
An', wi* the coach or carrier, send it till her ; 
But sic resolves are easier made than dune, . 
For when the langed-for Saturday cam' roun', 
He drew a denty pay for his week's toil, 
Whilk, to his face, brocht back his wonted smile ; 
His^ shopmates roosed him for his splendid wark. 
Had never seen a man dae sic a daurk. 
He weel deserved a **cawker" owre the head o't. 
After sic kempin' he had mickle need o't. 

Will, smilin', said, he had put in the pin; 

'*For frien'ship's sake," they pled, ** Jist only ane" I 

(Vile prostitntion o' the sacred name) 

**An* syne," quo they, **oor ways we'll toddle hame. 

Will couldna weel refiise, sae in they gaed, 

Sat donn an' cracked about affairs o* trade; 

Wi* liberal han' they ca'd about the drink ; 

Will's generous soul expanded in a blink, 

He wadna hae't be said that he was mean, 

After they had to him sae freenly been. • 

Sae owre he rax't, an' gied the bell a reenge, 

Whilk brocht the lan'leddy ben wi' a breenge ; 

Will's cronies wink't — ** Han' owre the stoup," quo Wi 

** Hae, Lucky ! fetch us ben anither gill ! " 

By this the drink, like barm, began to miT ; 

The crack gaed on frae trade to politics — 

Gill after gill o' barleybree cam' in. 

Will's voice noo raise the loudest 'mang the din ; 

Taxation, parliament, an' dissolutions, 

Drave clean awa' his noble resolutions. 

Nor only sat an' drank till momin' grey. 

But daidl't at it a' the sacred day; 

When Monday cam' he hadna left a bodle. 

Will didna care, for still within his noddle 

The soul- deluding barleybree was reamin'. 

While, like a stell, his breath wi' drink was steamin' ; 

A day or twa, he said, wad bring him roun', 

Yet a' the while, he drank his care to droon. 

Thus weeks gaed past, but 'stead o' siller savin', 
For drink he only gat the deeper cravin' ; 

Care wadna droon, but grew to perfect horror, 
E'en in his wauken hours he shook wi* terror; 
Shoeless an' sarkless, pouch without a plack, 
His bits o' duds jist fa'in' aff his back; 
Ye wadna seen owre a' the face o* nature 
A mair forlorn, dountom, disjeskit creature. 

But e'en upon the mirkest winter nicht 

Some kindly star will shed its cheery licht. 

Ae day he met in wi' a tramper body, 

Wha had cam' through that day frae auld Kilwuddie. 

Frae him he learnt his wife an' bairn were weel, 

Hoo Auntie Meg had kin'ly gien them biel. 

An' hoo they'd ta'en a hoose owre in the GaJton, 

The lan'leddy o' whilk, was ane Jean Dalton ; 

Sae, if to Glasca' he e'er thocht on gaun. 

He'd nocht to dae but speer for Dalton's Ian'. 

Will, in his heart, rejoiced to hear the news, 
Whilk, for a day or twa, drave aff the blues, 
Richt glad to tliink his lassie an' his dame. 
Were in possession o' at least a hame; 
Hope's bonnie star blinked in his heart ance mair, 
A' week he biggit castles in the air 
That firmly stood till Saturday cam' roun'. 
When, wi' a crash, they a' cam' tumlin' doun. 

Ance mair he sat wi' drucken cronies boozin' — 
Ance mair spent a' he'd won in deep caroosin' ; 
Aye o' ilk company the maist uproarious^ 
Sune through auld Ayr his name grew quite notorious. 

At length his life grew hMj past endnrin', 
Vultures an* gleds aye seemed his heart devonrin' ; 
There micht be a hereafter, wha could tell ? 
But waur he couldna tortured be in belli- 

Ae day Will bied bim to the banks o' Boon, 
Besolved, in some deep bole, bimsel* to droon ; 
His May an' Jessie, noo, aould leeve witboot bim> 
Brawlies be kent they didiia care about bim ; 
Tben suddenly cam' teemdn' iheongb bis min' 
Tbe simple joys an** pleasures b^ langsyne. 
The blissfu' bonrs, tbe bonnie simmer days, 
^^|nien bis sweet Jessie to tbe primrose braes 
^^^ led, sbe laucbin' a* tbe wbile wi' ^lee, 
^^Bupin' an' dancin' on tbe flowery lea. 

^ Or wben at e'en sbe lay witbin bis bosom, - 

Dew-sprent wi' tears, like some wee &alded blossom ; 
Nor sweeter music ever filled bis ear 
Tban tbe sweet accents o' ber evenin' prayer. 
"Dear bairn," be cried, "0 wbat wad I no* gie — 
Wbat years o' pain an' sufferin' wad I dree 
For ae brief blink tby bonnie face to see ! 
Atbwart my desert life's last closin' scene 
Tbou art tbe last remainin' spot o' green." 

Tbe mair be tbocbt, tbe mair bis beart did yearn 
For ae last look o' bis beloved bairn, 

Plan after plan his heated brain reyoly*d, 

His bettor thochts prevail'd, an' he resoly'd 

To march to Glasca' strancht that very day, 

Though thretty weary miles before him lay ; 

Sao that his heart obtained the object socht, 

The road, though twice as lang, he reckoned nocht. 

But hardly half the road had Willie gane 

When raise an unco storm o' wind an* rain. 

'Twas dark December's short an' sunless day, 

Darkness an' tempest held united sway. 

Will didna care, led onward by the ray 

0' deathless love, new kenilt in his heart, 

Owre life's rough soa, his compass, guide, an' chart ; 

An' aye its object, as ho drew the nearer, 

He felt within, its leme aye bum tho clearer. 

Arrived, at length, in Glasca*, drench'd an' drookit, 

'Mang streets an' lanes, for hours he jink'd an' joukit- 

Fand oot the place, at last, an' took his stan' 

In a close-mouth foment Jean Dalton's Ian'; 

A laddie, at the last, by chance, he'd got, 

Wha kent the Waugh's, an' led him to the spot, 

Show'd their wee winnock, whaur a ray o' licht 

Fell slantin' on the raven wing o' nicht 

As if to show him, by its kindly ray. 

The spot where a' his earthly treasure lay. 

As pious pilgrim views the holy shrine 
That veils frae him his deity divine, 

Sae, Willie on that steekit window wee 

Wi' langjn' expectation fixed his e'e. 

Doun plash'd the rain, still louder rav'd the hlast, 

Will heeded na', nor kent the time gaun past, 

For drenchin' rain, or storm, he didna care — 

Aneuch to him, his angel bairn was there. 

joy ! he sees a movement in the screen, 
The brods stan' wide, lichts dance afore his een. 
There, by the fire-licht's bricht, unsteady gleam 
He sees a face ! God I was it a dream ? 
** 'Tis she! Her fair, mild face, an' peerless form 
Gazin* wi' thochtfu' e'e upon the storm ! " 
'Twas then, upon the blast, was heard that wail 
That tum'd fair Jessie's cheek to ashes pal^. 

Nae sooner frae the glass the head withdrew. 
Than doun the lane, like lichtnin', Willie flew; 
No' for the warl' wad he by them be seen 
In sic a plicht, sae wretched, lost, an' mean. 
His darlin' object gain'd, he took the road 
Back to auld Ayr, his heart still blessin' God ; 
Though, a' that day, he hadna tasted meat, 
Even yet, he didna feel inclin'd to eat : 
Thretty lang miles, an' mair, through storm an' rain 
He'd tramp'd, yet neither felt fatigue nor pain. 
Except a glowin' heat within his brain. 

A' nicht he travell'd, but when momin' brak. 
His broo, wi' inward pain, was like to crack ; 

Then, a' at ance, his strength began to fail, 
His sicht gaed frae him, lips an' cheeks grew pale; 
He oouldna stan', sae wisely laid him doun, 
Sane heavy slumber press'd his lids aboon. 

But fate ordain'd lang there he shouldna lie ; 

Belyve, the Glasca' carrier cam* by. 

Saw on the road what seem*d a deein' man, 

Sae kindly lifted him into his van, 

Took him to Ayr, nor left him till he saw 

His patient to the toun's-hoose borne awa\ ^ 

There, in a dangerous state, we're forced to lea' him- 

Puir, luckless Will, we'll aiblins nae mair see him t 

For his life's chance I wadna gie a bodle, 

Sae back ance mair to Glasca' let as toddle. 



OB THE ANGEL o' HAME. 121 



^xmm^ k^xhn ^tmt ^nxt. 

That nicht,'Dor May nor Jessie closed an e'e, 
But blissfa* were the dreams o* Edwin Lee. 
He fondly thocht he was at hame ance mair, 
Enraptured, wanderin' by his native Ayr, 
An' wha but bonnie Jessie by his side, 
Wha'd sweetly gien consent to be his bride. 
Then suddenly a change cam' owre the scene : 
Ance mair they hurried through that storm o' rain. 
For weary miles alang a road thegither, 
Wi' words o' comfort cheerin' ane anither. 

Syne through his native toun he thocht they steer'd, 
Whaur, anxiously, they for the lost ane speer'd, 
Till, wi' a smile o' joy upon her face, 
Jessie, he thocht, o' him had gat some trace. 

Again that cry aboon the tempest raise — 
** God ! I thank thed I To thy name be praise ! " 
Still wonderin', Edwin startit frae his sleep. 
Saw through the screen young day begin to petep ; 
A' day, he wearit till the hour cam' roun', 
When at May's cozy hearth he wad sit doun. 

By Jessie's pensive look he saw at ance. 
As weel as by her mither's eager glatLce, 

That news o' Will they hadna yet received — 

That Jessie's heart her reason had deceived ; 

Sae did his best their droopin' hearts to cheer^ 

Till Hope's wee star ance mair shone bricht an' clear ; 

There, baskin' in the fire-licht's ruddy gleam, 

He tell't, at least, a portion o' his dream. 

Ae portion o't, as yet, he daur'dna tell, 

Sae wisely kept that part o't to himsel'. 

On dreams an' wamin's syne their converse ran, 

Sic things. May thocht, were part o' Heaven's great plan, 

To aid puir mortals in their earthly journey, 

Perplex'd an' wil'd by fiends at ilka turn aye ; 

Dreams quite as wonderfu' she'd had hersel', 

That afterward cam' true, as she could tell ; 

Wha kens but Willie micht be workin' there — 

An unco place for tramper folks was Ayr. 

**0' dreams I'm no jist sure," quo Edwin Lee ; 
** The way to test them's jist to wait an' see. 
Meanwhile, a letter aff to Ayr I'll sen', 
An' the hale story let my faither ken ; 
Sune's he receives't, thro' Ayr he'll tak a tour, 
Hk hovel, howf, an' weaver shop he'll scour; 
Sae, if the lost ane's in the toun o' Ayr 
Ye'll sune hear word, o' that ye may be sure." 
Wi' whilk arrangement oor three worthies parted, 
nk ane mair than the ither hopefu'-hearted. 

Lang, weary days gaed past on laggin' wing, 
Hk nicht cam' Edwin, but aye foiled to bring 

The precious letter they had lang expeckit ; 
He thocht it strange — they couldna hae negleckit. 
But letters then were subject to delays — 
They didna flee in trains like noo-a-days ; 
Something they kent o' letter-carryin' doos, 
But nocht o' lichtnin' fleein* wi' the news. 

At last, ae letter cam*, an* syne anither. 
The first put Edwin in an unco swither ; 
It offered him a splendid situation 
To teach the higher kinds o' educatioK-; 
The salary, a hunner poun's a year, 
Forbye a hoose, an* a* the taxes clear. 

The ither ane, he saw, was frae his faither, 
Containin* a' the news that he could gather. 
After lang huntin' through the toun o* Ayr, 
He socht, at last, the refuge o* the puir — 
To whilk humanity is driven at last 
To seek its shelter frae misfortune's blast. 
There he had seen ane Willie Waugh, by name, 
Lying in bed, wi' sadly wastit frame, 
Whaur he for three weeks, at the least, had lain 
Jist ravin' wud wi' fever o' the brain ; 
But, he was glad to add, was gettin* roun', 
Yet seem'd sae waefu'-like an' broken doun. 

Thus far read Edwin, but could read nae mair ; 
Took three staps at a time gaun doun the stair; 
Syne, like a hare whilk ruthless hound pursues. 
He sped alang to tell the joyfu' news. 

Mither an' dochter breathless while he read, 
While tears o' mingled joy an* grief they shed ; 
Joyfu' to think his life to them was spared, 
Waefu' to think hoo mickle he*d endured. 

Up Jessie sprang, she conld nae langer sit. 
But wad be a£f that instant on her fit. 
" If yo*re resolved," qua May, **I winna bode ; 
But, lassie mine, ye dinna ken the road! " 
"I'll speer the road," quo Jessie ; "never fear, 
A guid Scotch tongue will lead ane onywhere."^ 

Quo Edwin, "Jessie, dear, ye're surely jokin4 

The day sae short, the weather cauld an' broken ; 

In sic lowse times ye micht catch mickle scaith, 

A cauld, at least, micht aiblins be yer death; 

The coach to Ayr starts at the sax-hour bell 

The mom; besides, I'm gaun the road ipyflel'^ 

There for a while to mak' my habitation. 

I've got the oflfer o' a situation 

That promises, at least, mair warl's gear ; 

Its worth to me a hunner poun's a-year. ^^i^ 

Mysie rejoiced to hear o' his guid fortune. 
An' sin' he wasna gien to drink or sportin'. 
To gather gear it was an openin' fine — 
But what was warl's gear to peace o' min' ? 
Jessie, at this, hung doun her head a wee, 
A tear unbidden dimm'd her bonnie e'e. 
But clear'd her throat, an' said she wadna wait» 
That very day she meant to tak the gait. 

Sae, takin' Edwin's han*, she thank'd him weel 
For a* he'd dune their waefu' hearts to heal ; 
An' though sic kindness they could ne'er repay, 
Their hearts wad bless him till their latest day. 
An' sae they parted : he to his abode, 
Jessie her mither kiss'd, an' took the road, 
Promised belyve to sen' her speedy word, 
To let her ken the lost ane ^a^ restored; 
Sae aff she set, her bosom blithely beatin^ 
In expectation o' the happy meetin'. 

The wee short winter day was cauld an' keen 

As Jessie Waugh gaed skelpin' through the Green, 

Sune left behin' the city o' Sanct Mungo — 

t Through Crossmyloof an' clachan o' Strabungo ; 

H^ut jist as to the ** queer folk " * she drew near, 

^A hasty fit behint her she could hear, 

When, tunfin' roun' amazed, wha does she see. 
But him she least expeckit, Edwin Leel 

He said, **Sin' she was firmly bent on gaun, 
An' that her lane, the thoeht he couldna stan' ; 
If to his company she'd nae objection. 
He wad, at least, afibrd her his protection." 
** Object I" quo Jessie, wi' her sweetest smile, 
** 'Twill ease the road o' mony a weary mile." 

Belyve, the short-leeve'd rosywinter day 
Oied place to darker shades o' gloamin' grey; 

• »* Queer folk o' the Shaws." 

Frao theme to theme had flown their conversationy 
At length 'twas a' about his situation ; 
AVhen gradual grew his steps, mair solemn, slow, 
While sank his voice to tones mair sail an' low. 

Ho said — **Dear Jessie I sin' I gat that letter, 
^ly min's been troubled wi' anither matter, 
The whilk, as ye've yersel" a feelin' heart. 
To you as to a frien', I will impart ; 
To mo a matter o' sic grave importance 
As likely to affect my future fortunes. 

In auld Sanct Mimgo's smeek-polluted air 

There blooms a bonnie lassie, sweet as fadr — 

Ah, Jessie I an' ye kent hoo weel I loo her ! 

Hoo strong the gowden chain that dra^s me to her ! " 

Jessie hung doun her head, but didna speak. 

The red an' white were shiftin' on her cheek, « 

Glowin' an' fadin', chasin' ane anither, *" 

Tjike streamers* when they bode a change o' weather. 

** I've dearly loo'd her noo for maist a year. 
Yet never breathed ae word o't in her ear. 
The cloud o' dout noo darkens a' my future ; 
I've come to this — I canna leeve withoot her; 
She's like yersel', as airtless, sweet, an' bonnie — 
Her face, her form, were ne'er surpassed by ony; 
She hasna gear, nor come o' gentle bluid. 
Yet rich beyond compare I sae pure an' guid ! " 

* The Aurora Borealis. 

** Tell ye her name?" **Alino! I dauma tell, 
For dearest, sweetest Jessie ! 'tis, thy seF ! 
O seal my &te ! in bliss, or woe for life — 
Say, Jessie ! wilt thou be my lovin' wife ? " 
Jessie said nocht ; puir thing! what could she say ? 
Jessie did nocht ; puir thing! what could she dae? 
She felt hersel' a prisoner in his arms ; 
Gazin' in rapture on her blushin' charms, 
While o' his happiness to croun the feast, 
Her head lay pillowed on his manly breast ; 
Nae mair he pressed, his heart was noo content, 
Owre glad to tak' her silence for consent. 

Thus settled, an' event o' sic importance. 
We winna wait to spae their future fortunes, 
Nor to rehearse^ilk sweet thing that was said. 
Nor tell what' vows ilk to the ither made; 
But. beg to warn ye, reader, though we're sorry, 
That ipHrin' to an' en' is this oor story. 

Before thelbreak o' mom, oor lovin' pair 
Were slowly wendin' through the streets o' Ayr ; 
Edwin, wi' him, wad hae her to gang hame. 
But Jessie said, her first, her only aim 
Was to proceed at ance to see her faither; 
Sae to the toun's-hoose they set aff thegither, 
At whilk arrived, the porter led the way 
Up to a room ca'd the infirmary. 

Nae sooner in, than Jessie's lichtnin' e'e 
Scanned ilka face, but his she couldna see; 

Wi' trem'lin' voice, an' e'e dimmed wi' a tear 
She speered if ane ca*d Willie Waugh was here. 
Edwin, meanwhile, had hiddlins firae his purse 
A canny shillin' slippit to the nurse, 
Wha teirt them, wi' a glimmer in her een, 
That Willie Waugh had left the hoose yestreen ; 
There he had lain for weeks, he'd been sae ill, 
On him the doctor had ware't a' his skill ; 
Whaur he was gaun to, them he didna tell, 
'Twas jist a won'er if he kent himsel' ; 
**But he'll cast up, belyve, the deil afears ! " 
Puir Jessie turned awa to hide her tears. 

Nae langer there did oor twa lovers wait. 
But straucht to Edwin's faither's took the gait; 
The auld man gied them baith a faither's welcome. 
An' kin'ly left his wark himsel' to help them. 
They ca'd at a' the howfs he'd socht before, 
At lodgin'-hooses speered, at least, a score. 
But ne'er a word o' Willie could they hear, . "^ 
Clean aff the scent, they kentna whaur to steer. 

An' thus the day gaed past, an' nicht cam* on, 

Still they kept seekin' for him up an' doun; 

At last they stood before a lichtit entry, 

Whaur twa douce warkin' men were stan'in* sentry ; 

A flood o' licht cam' through an open door, 

To whilk toun's folk were oroudin' by the score. 

Edwin speer'd what was a' the great sensation. 
Ane o' them said it was the Inaguration 



OB THE ANGEL o' HAME. 129 

0* what was ca*d an Abstinence Society, 

Meant to put doun a' inebriety ; 

Nicht after nioht had cam baith youth an' age 

In crouds, wi' joy, to sign the Temperance pledge. 

Wad they no venture in to see the ha' ? 

The place, they said, was free to ane an' a'. 

Edwin declin'd, an' turned to leave the place, 
When, wi' a meanin' smile upon her face, 
Saft whisper'd Jessie in her lover's ear, 
** Let's in, dear Edwin, something we may hear 
Frae ane or ither o' my faither dear." 
Sae in they gaed, an' hadna weel sat doun 
Till Jessie's een were glancin' roun' an' roun* ; 
Peerin' sae wistfully in ilk ane's face 
The weel-remember'd lineaments to trace ; 
But to her questionin' look ilk face said Na I 
Bare ane, wha's face frae her was tum'd awa. 

Like an^yhase thochts are aff in distant lan's, 
His broo lay claspit 'tween his thin white ban's, 
His hair was grey, his coat baith auld an' duddie. 
He was, nae dout, some puir drink-ruin't body. 
In vain, she rax't her neck to get a keek ; 
But noo the chairman had gat up to speak. 

Wi' that the body gee'd his head a wee, 

** That face ! " quo Jessie — ** No, it isna he ; ^ 

An' yet ! " She rose, her bosom wildly beatin'. 

An' syne her voice rang loud through a' the meetin'. 

* ' At last, God ! See, Edwin ! Edwin, here ! 
Speak, dearest faitherl 'tis thy Jessie dear 1" 
Will was amazed, 'twas she, his honnie blossom — 
thus to feel her sabbin* on his bosom ! — 
His tears alane evinced his deep emotion, 
Whilk Jessie kiss't aff in her fond devotion, 

Nae less the croud aroun' them were affected, 
A scene sae tender nae ane had expected ; 
Nor only womankind to weep were seen. 
But buirdly men were forced to dicht their een. 
The president, a courteous, kin'ly man, 
Cam* owre, an* shook baith warmly by the ban,* 
Syne gently led them frae the public ha* 
Through a bit door that open'd in the wa,* 
That led to what they ca'd the waitin*-room, 
Whilk happen'd at the moment to be toom. 
There for a while he'd lea* them to themsel*. 
He kent they'd hae sae mony things to tell. 

There Jessie, sweetly smilin' through her tears, 
A thousan* questions at her faither speers, 
Amang the rest, if he on sic a nicht 
Had been in Glasca', they'd gat sic a fricht. 
When in his very tones, an eerie cry 
Seem'd borne upon the blast alang the sky. 
Willie confess'd, while Jessie archly smil'd, 
Brawlies she kent she hadna been beguil'd t 

Queeries frae Will as speedy followed ither, 

As wha was Edwin ? Hoo was May, her mither ? 

Confesd'd his leavin' o' her was inhnman, 
But glad to learn she was an altered woman. 
Through Edwin an* his bairn, Will saw at ance; 
He read their secret in the lovin* glance, 
Rejoiced to think his angeFs future weel 
Was in the keepin' o* a decent chiel. 
Edwin was nane the less weel pleased wi' Willie — 
Pleas'd that he was nae selfish-hearted billie, 
But still retain'd his manhood's better part, 
A generous saul, a warm an' feelin' heart. 
His future life wad sune redeem the past. 
An' sae they'd a' be happy at the last. 



*i|fc- 

What Willie signed the pledge, I scarce need say, 
An' wha but May hersel', appeared niest day ! 
She'd taen the coach — ^the body couldna rest 
Till Will ance mair she'd to her bosom prest — 
Wi' her she'd brocht his suit o' Sunday claes ; 
May ne'er had been sae happy a' her days. 

Edwin soon enter'd on his new career. 
An' to his heart took hame his Jessie dear. 
Mysie looked maist as rosy as the bride. 
While, like a king, sat Willie by her side. 




For theirsel's twa a snug wee hoose wa 

His hameart weavin' Will commenced i 

The farmer's wives flock'd to him roun' an* ^(ki', 

Frae windin* Ayr, an' braes o' bonnie Doon, 

Till in their hoose they had as mickle yam > 

As wad hae fiU'd an omar' farmer's bam. 

Mysie was noo the angel o' his hame, 
Submissive, meek, ilk day alike the same ; 
Frae her ye ne'er wad heard a cankert word, 
But did her best to please her lovin' lord. 
That Being wha had shown to May her folly 
When she lay ill, had dune nae less for Willie. 

He too had felt the sunshine an' the rain 
That to the contrite never comes in vain. 

Noo, arm in arm, like newly wedded pair, 

Ilk Sabbath to the kirk the twa repair. 

After a while, wi' no' that little pressin', 

Willie was made a member o' the session ; 

Frae cursed alcohol he noo abstains, 

While mony ithers to the cause he gains ; 

An active part taks in the Temperance movement. 

Aye in the van o' progress an' improvement. 

Still stanes an' fossils jfrae the bum he brings. 

But Mysie kens the worth noo o' sic things. 

Noo to her heart, jps ferns, his flowers, an' fossils 

Are sacred as the Acts o' the Apostles ; 

In ilka object, noo, o' lower nature 

S]to sees tjli^ wisdom o' the Great Creator. 

atest bliss is noo to trace 

. feature, form, an' grace 
Sweetly fSEcled in wee toddlers twa 
That climb ids knee an' ca' him gran 'papa. 
An* thqji we Jea' them, wi' oor fervent blessin', 
An' meanwhile frae their story tak a lesson ; 
While, jist to mak' a kin' o' snod conclusion, 
I'se sing to ye anither bit effusion 
Oor hero made on his gran'dochter, Kate, 
A steerin' deil, an onything but blajfce. 

OOR WEE KATE. 

Was there ever sic a lassie kent, as oor Wee Kate ? 
There's no a wean in a' the toun, like oor Wee Kate ; 

Baith in an' oot, at kirk an' schule, she rins at sic a rate, 
A pair o' shune jist lasts a month wi' oor Wee £ate. 

I wish she'd heen a callan, she's sic a steerin'-quean — 
For ribbons, dolls, an' a' sic gear, she disna care a preen, 
But taps an' bools, girs, ba's, an' bats she plays wi', ear* an' late ; 
I'll hae to get a pair o' breeks for oor Wee K&ie, 

Na, what do ye think ? the ither day, as sure as ony thing — 
I saw her fleein' dragons wi' maist a mile o' string; 
Yer jumpin' rapes an' peveralls, she flings oot o' her gait. 
An' nane can fire a towgun like oor Wee Kate. 

An' e'er the lassie gets a man, an' hoosie o' her ain, 
She'll wear the breeks, an' cuflf his lugs, or I'm far mista'en ; 
But by-an'-by she'll gather sense, an' aiblins be mair blate — 
I wish I saw the wisdom teeth o' oor Wee Eate. ' 

They tell me, ou the meetin' nichts, she's wyr thftn ony fool. 
She dings her bloomer oot o' shape, an' malHilflpil like a shool. 
The chairman glooms an' shakes his head, au' ipearcp can keep 

his seat — 
I won'er he can thole sic deils as oor Wee Ssle. ^ 

But then, upon the gala-nichts, she's aye sae neat $9 jbleatf-^ 
Wi' cheeks like ony roses, an' bonnie glancin' eeor-^ .'. 

An' then to hear her sing a song, its jist a perfed iSfpt, 
For ne'er a lintie sings sae sweet as oor Wee Eate. 

Tet there's no a kin'er wean in a' the toun, I'm sure ; 
That day wee brither )'ohnny dee'd, she grat her wee hea^sair ; 
In beggar weans, an' helpless folk, she tak's a queer conceit — 
They're sure to get the bits o' piece frae oor Wee Kate. 

For a' she's sic a steer-about, sae fu' o' mirth an' fiin. 
She tgk's the lead in ilka class, an' mony a prize she's won — 
She kens the name o' ilka place, frae Grcenlan' to Cook's Strait — 
There's mair than mischief in the head o' oor Wee Kate. 



THE END. 

How dear to me yon craigy glen, 
Whaur Kype's clear waters rowin' fa' 

Adoun the mossy-bearded rocks, 
Gleamin' through the hazel shaw. 

. 'Twas th^0, when gloamin's hazy wing 

Ha4 ^ItfUy fa'n on muir an' dale, 
I fondly to my bosom prest, 
The%Qnpie lass o' Avendale. 

The leddy fern upon the rock, 
1%e birken bush biBside the linn, 

Bent doun to hear oor tale o' love, 
But couldna for the bumie's din. 

The nichtfo' veiled her blushes sweet — 
The hazel lent its kindly shade ; 

The mair she strave her love to hide, 
The mair its secret was betrayed. 

We set nae tryst, made nae rash vows — 
True love alane, binds heart to heart; 

We loo'd ilk ither mair than life,* 
An' sae we couldna think to part. 

Nae thochts o* rivals marred oor bliss — 
Nae snlken jealousies had we ; 

We felt ilk for the ither made, 

An' sae, what could we dae bat gree t 

The evenin' star shone through the leaves, 
That stirless hung aboon us twa. 

The eerie bat gaed flutterin' by ; 
We scarce could tear oorsel's awa. 

An* aye sin' syne I loo the glen 

Whaur Kype's clear waters rowin' fa* 

Adoun the mossy-bearded rocks, 
Gleamin' through the hazel ehaw. 

